text:
23. APRÍL 2014
Faldarar liggja klárir til luttakarar í Kostverkætlanini á B6
Kostverkætlanin á B6 snýr seg um at geva sjúklingum hóskandi mat, ið inniheldur meira orku og protein enn vanligt. Um føðslutrot verður fyribyrgt, kunnu útlitini fyri at koma seg gerast betri. Men fyri at vita, um maturin hevur hesa ávirkan, ið vit halda, er neyðugt at kanna tað! Og júst hetta fara vit í gongd við mánadagin 28.apríl.
Í fjør vórðu 100 sjúklingar kannaðir, áðrenn maturin varð broyttur. Hetta var fasa 1. Teir seinasta mánaðarnar hava vit broytt matin á deildini, har vit eitt nú bjóða proteindrykk tíðliga hvønn morgun og seint hvørt kvøld, og haraftrat fáa sjúklingar serliga orkuríkar dessertir, flógvar rættir til nátturða og seinnapartsdrekka, ið er frískligt og litríkt. Haraftrat hava vit hugt at, hvussu væl nøgdir sjúklingar á B6 eru við matartilboðið, og vit hava mátað, hvussu nógv av matinum verður etin, og hvussu nógv fer burtur. Og mánadagin fara vit aftur í holt við at máta 100 sjúklingar sum liður í fasu 2. Tá vit hava 100 luttakarar verða tølini samanborin við tølini frá í fjør, og harumframt fara vit aftur hesa ferð at gera eina nøgdsemiskanning og kanning av matspillu. Vit eru øll spent uppá at koma í gongd aftur við mátingarnar og vóna, at sjúklingarnir fara at taka eins væl ímóti kanningini hesu ferð sum tey gjørdu í fasu 1.
Poula Patursson, verkætlanarsamskipari


c: text/html

text:
Nógv fólk hevur í dag vitjað fjølbroytta torgdagin. Henda myndin er frá barnatiltakinum, sum Búi og Dánjal skipaðu fyri. Teir dugdu sera væl at fáa børnini við. Veðrið royndist hampuliga væl, hóast okkurt æl var. Tá komu tjøldini væl við, har m.a. ókeypis smakkiroyndir við ymiskum laksaúrdrátum vóru at fáa.
19.07.2008
Væl eydnað laksa-& sølutorg
- Foreldragjøld
- Runavíkar kommuna raðfestir ferðavinnu
- Joan Skibenæs kommunulækni í Skálafjarðar læknadømi
- Svimjihallarverkætlanin – kunningarsíða
- Hoyr um annan – hygg um teg sjálvan
- Fráboðan um forskúlar undir verkfallinum
- Vit ferðast ikki ígjøgnum lívið einsamøll
- Krubban
- Nýggjárshald á Skála
- Nýggárshald í Saltangará
- Bannað at brenna spillolju
- Kommunuskrivstovan og Kunningar- stovan um jólini og nýggárið
- Syngja jólini inn í Kelduni
- Loyvi til nýggársbál
- Verjugrót á Bakka
- Fjøruvegurin á løgtingsfíggjarlógini 2018
- Vatnverk í Æðuvík
- Málningaframsýning á Skála
- Ruskplássið í Oyndarfirði stongt
- Kunning um barnaansingargjøld í samband við verkbannið

robotstxt: allowed

filter: keep


text:
Hann var føddur í Hvalba 18/12-1909. Tók læraraprógv á Vordingborg Seminarium í 1933: Hann sat í lærarastarvi ymsa staðni í Danmark, til hann í 1945 flutti heim aftur til Føroya, har hann fekk starv við Føroya millum- og realskúla í Havn. Í 1962 varð hann settur sum adjunktur við 123 Føroya Læraraskúla og rektari við sama skúla frá 1. august 1965.
Martin tók sum umboð fyri Fólkaflokkin lut í føroyskum politikki og var tingmaður tvey valskeið 1946-54. Hann var formaður Ítróttarsambands Føroya 1946-62 og blaðstjóri á »Ítróttartíðindum« 1947-61. Hann hevur til skúlabrúks givið út »Navnalæru í fimleiki«, 1969.
Hann doyði 26/9-1970.
Úr: Árni Dahl: Bókmentasøga I-III. Fannir. 1980-83.


text:
“Nýliga hava foreldur og skúlar sett seg í samband við løgregluna, tí børn høvdu tílíkar “butterfly” knívar, sum vóru keyptir uttanlands. Løgreglan kundi tó ikki leggja hald á hesar knívar og innflutningur av teimum er heldur ikki ólógligur,” skrivar fútin í sínum hoyringsskrivi og vísir á, at hesir knívar eru bannaðir í Danmark. Tað hendi í sambandi við, at nýggj vápnalóg varð samtykt herfyri.
“Mett varð, at stundir vóru ikki til at taka uppskotið frá landfútanum við í hesi lógarbroyting. Hetta eigur tó at verða viðgjørt gjølla næstu ferð, at vápnalógin verður endurskoðað,” stendur í viðmerkingunum til lógaruppskotið um vápnalóg, sum seinni er samtykt.
Tískil vórðu viðmerkingarnar gjørdar til einkis.
Lesið meira í blaðnum


text:
Standmynd av Seyðamanninum á Sondum og huldukonuni
mentan09-03-2017 - 20:38 - Jóanis Nielsen
Á býðráðsfundi í Vága kommunu tann 30 mai í 2016, varð einmælt samtykt at geva loyvi til at seta eina standmynd, av Seyðamanninum á Sondum og huldukonuni á annan av hólmunum við kirkjuna í Sandavági.
Ein bólkur, mannaður við : Jóhannus Hansen, Sonni Nielsen og Dagbjørn Hansen, hevur síðan tá arbeitt við málinum. Teir heittu á kenda listamannin Hans Paula Olsen, sum m.a. hevur tilevnað Kópakonuna í Mikladali, um at koma við einum uppskoti, um at fáa Seyðamannin og huldukonuna at standa á hólmanum við kirkjuna.
Í dag var Hans Pauli Olsen í Sandavági, hann hevði eitt uppskot við, sum hann greiddi frá fyri stigtakarunum, bygdaráðslimum o.ø. - Sigast kann, at fólk vóru sera hugtikin av uppskotinum.
Slíkar standmyndir kosta fitt av peningi, teir tríggir stigtakararnir greiddu frá, hvussu teir ætlaðu at fáa pening til listaverkið, teir søgdu eisini, at farið verður í gongd beinanvegin at royna at fáa peningin samlaðan.
Seyðamaðurin á Sondum.
Leggið nú hvør sítt høvur í blot,
meðan eg telji frá søgum,
hvat ið hendi í fornu tíð
úti í gomlum døgum.
Tokan lættir,
og lundin leikar,
for mann latið váras dans væl falla
2. Stígið á gólv so lættliga
og havið gott stig,
meðan eg kvøði um huldukonu
og seyðamannin við.
3. Tað skuldi vera í fordum tíð,
vilja tit mær trúgva,
norði á fjøllum í Húsagjógv,
har skuldi ein hulda búgva.
4. Ein onnur búði við Tormansgjógv,
systrar vóru tvá,
tær vóru klæddar í skarlak
líka niður á tá.
5. Stakkarnir vóru av skarlaksklæði
hingu niður á skó,
tann hjá tí við Húsagjógv
var reyður sum annað blóð.
6. Árla var um morgunin,
sólin skein so víða,
lysti henni huldukonu
at sóla stakki fríða.
7. Hon legði hann á tann grøna vøll,
rætt sum sólin sá,
vakurt var at síggja,
fagur litur bar á.
Les alt kvæði HER:


text:
Flúgvaradrakt frá ColorKids, Kito, std. 3-10 ár
ColorKids er eitt merkið, sum stendur fyri góðsku fram um alt annað. Klæðini halda væl, og halda tey børnini heit og turr í øllum veðri. Nógv er gjørt burtur úr sniðnum, so tey eru góð hjá børnum at vera í og at spæla í.
Hetta er ein góð og heit vetrardrakt. Hon er fullkomiliga vind- og vatntøtt og tolir eitt vatnsúlutrýst á 20.000 mm.
Øll vetrarklæðir eru impregnerað, og brúkar ColorKids bara evni til hetta, sum eru umhvørvisvinarlig fyri børn og umhvørvið annars.
Vørunummar: 103748 Kito padded coverall, deep lagoon 02146


text:
Tað skal henda okkurt sjáldsamt, um so verður, at næsti forsetin í Íslandi ikki eitur Guðni Thorlacius Jóhannesson. Hóast veljarakanningarnar vísa nakað av broyting, síðani Dimmalætting gjølla viðgjørdi íslendska valið 3. juni, so hevur Guðni Thorlacius enn so stóra undirtøku, at um hann ikki skal vinna, so skal okkurt ógvuliga sjáldsamt henda.
Davíð Oddson stendur í stað og missir
Davíð Oddson, sum man vera eitt tað kendasta navnið í íslendskum politikki, valdi at stilla upp til forseta hesuferð, men tað hevur ikki gingist honum serliga væl. Hóast hann hevur verið størsti kappingarneytin hjá Guðna Thorlacius Jóhannesson, so ber illa til at siga, at Davíð Oddson hevur verið nøkur hørð mótstøða. Davíð Oddson verður ofta lagdur undir at hava ein stóran part av ábyrgdini av kreppuni, ið var í Íslandi fyri nøkrum fáum árum síðani, og er tað eisini skilligt, tá hugsað verður um allar sessirnar, sum hann hevur sitið í. Í nógv ár var hann borgarstjóri í Reykjavík, eins og hann var forsætisráðharri og uttanríkisráðharri í landspolitikki, áðrenn hann gjørdist tjóðbankastjóri.
Veljarakanningar vísa, at Davíð Oddson hevur ligið ímillum 15 og 18 prosent í veljarakanningum. Veljarakanningarnar, sum eru gjørdar seinastu tíðina, vísa, at hann liggur enn á sama stigi, men at hann eisini missir í onkrum veljarakanningum.
Skal skapa álit á skipanina og samanhald ímillum fólk
Íslendska fólkið hevur lítið álit á politikarunum í Íslandi, og tað hevur verið mett sum ein av størstu eginleikunum hjá Guðna Thorlacius Jóhannesson, at hann ikki hevur verið virkin í politikki fyrr. Forsetasessurin er ikki partapolitiskt mannaður vanliga, og skal sessurin ikki virka partapolitiskt í politisku skipanini. Uppgávurnar hjá forsetanum eru meira formligar, og snúgva tær seg um at umboða fólkið uttanlands, eins og at veita mandat til samgongusamráðingar, eftir at altingsval hava verið. Uppgávur, ið minna um tær, ið kongshúsið í Danmark røkir.
Leggjast skal tó afturat, at forsetin kann nokta at skriva undir eina lóg, sum Altingið hevur samtykt, og harvið senda lógina til fólkaatkvøðu. Hóast tað aldri varð gjørt, so valdi Ólafur Ragnar Grímsson, núverandi forseti, at senda eina lóg til fólkaatkvøðu við ikki at skriva undir, og tað hevði við sær, at forsetasessurin harvið varð partvíst umdefineraður. Hóast tað væntandi ikki verður vanligt at gera so, so má komandi forseti hava í huganum, at til ber at nokta at skriva undir eina lóg, um so er, at hann metir málið ov týdningarmikið til, at Altingið einsamalt kann taka støðu til tess.
Kann broytast enn
Hóast tað er sera ósannlíkt, so ber tað enn til, at úrslitið í dag verður eitt annað enn tað, sum allar veljarakanningar hava víst. Alt talar tó fyri, at næsti forseti Íslands eitur Guðni Thorlacius Jóhannesson. Av teimum níggju valevnunum, sum eru eftir, eru einast fýra, ið hava havt nakra týðandi undirtøku, og tey eru umframt Guðna Th. Jóhannesson eisini Halla Tómasdóttir, Andri Snær Magnason og Davíð Oddson. Um nakar skal basa Guðna Th. Jóhannesson, er tað ein av teimum, men nógv skal til, um valið ikki skal fella á Guðna Thorlacius Jóhannesson. Í veljarakanning, sum Gallup gjørdi 15. juni, fekk Guðni Thorlacius 51% av atkvøðunum frá teimum 2819 fólkunum, ið vórðu spurd. Dávið Oddson fekk 16,4%, Andri Snær Magnason 15,5% og Halla Tómasdóttir 12,5 %. Halla Tómasdóttir og Andri Snær Magnason hava vunnið nakað av undirtøku, síðani Dimmalætting viðgjørdi valið fyri lítlum mánaði síðani, men tað er enn ikki nóg mikið til, at tað hevur broytt støðuna merkisvert.


text:
Raffineraðu grafisku verkini hjá Mariusi Olsen rúma óendalig nógv løg. Eitt eftir eitt lata fín, viðbrekin og lýrisk løg seg upp. Skemtilig, sjálvt speisk løg, gátufør, innilig, symbolistisk løg og sniðfundig, filosofisk løg avdúkast spakuliga. Beint fyri eygunum á okkum vaksa løg við ekspressivum ørskapi, løg við nossligari ornamentgleði og løg við eini vakrari, myrkari dýpd, sum tað bara ber til at finna í listaverkunum hjá Mariusi Olsen. Onki annað stað í heiminum.
Soleiðis verður sagt í tíðindaskrivi, har boðað verður frá stórari framsýning um lívsverkið hjá Mariusi Olsen. Framsýningin verður latin upp í Norðurlandahúsinum fríggjadagin 17. juni kl. 16.00 og er opin fram til 14. august.
Samstundis verður bók løgd fram um listamannin. Bókin um Marius Olsen, sum Sprotin gevur út, er 400 síður í brotinum 30x30, so sama um myndirnar standa ella liggja, er rúmsátt hjá verkunum, og tey sleppa at tala fyri seg hvørt á sínari opnu. Tekstirnar eiga Gunnar Hoydal, Jan Andersson, Ilona Raipala, Marius Olsen og Inger Smærup Sørensen.
Á framsýningini, sum er tann higartil vavmiklasta hjá Mariusi Olsen, opinberast ein ørgrynna av nýggjum løgum, nýggjum upplivingum og nýggjum sannkenningum.


text:
Mali
Lýðveldið Mali (Franskt: République du Mali) er eitt land í Vesturafrika. Í norðri hevur Mali mark við Algeria, í eystri við Nigeria, í suðri við Burkina Faso, Fílabeinsstrondin og Guinea, og í vestri við Senegal og Móritania. Høvuðsstaður er Bamako, og londinum hevur umleið 14,5 millionar íbúgvar. Landið er kallað upp eftir máttmikla muslimska malinkifólkinum, sum ráddi í stórum ríki á hesum leiðum í 13. og 14. øld.
Mali er fyrrverandi franskt hjáland. Nú á døgum er Mali fátækt land. Meginparturin av fólkinum livir av at dyrka jørðina og av neytahald. Í 2013 sendi Frakland hernaðarfólk til landið fyri at hjálpa í stríðnum móti uppreistrarbólkum við tilknýti til al-Qaeda.
53,3 prosent av fólkinum er ikki lesiført og 33 prosent av fólkinum er arbeiðsleyst.
Innihaldsyvirlit
SøgaRætta
Tá ið tað fór at ganga aftur á í Ganaríki, tóku kúgað fólkasløg valdið, fyrst susafólkið síðan keitafólkið. Í 1230-árunum stóðu keitar undir einum mætum krígskongi, Sun Diata (1217–1255). Hann stovnaði nýtt vesturafrikanskt kongsríki í Mali. Tað gjørdist nógv størri enn Gana og øll onnur kongsríki, sum høvdu verið har um vegir. Ríkið vaks norðureftir, suðureftir og vestureftir og fekk ræði yvir týdningarmestu karavanhandilsbýunum í Suðursahara til dømis Timbuktu og Gao. Sun Diata tók við islamskari trúgv, og kendasti eftirmaður hansara, Mansa Musa (1312-1337) gjørdi pílgrímsferð til Mekka, Saudiarábia.
Í 14. øld flutti Mali gull út til Norðurafrika úr dølunum fram við áunum Senegalá og Nigerá. Í 1337 var Mali ímillum størstu ríkini í Afrika. Tollynta rættarskipanin gjørdi Mali til ríkt og friðarligt land. Kirina var ein av býunum við Nigerá, sum var sjálvur miðdepilin í Maliríki. Í Vesturafrika var tað áður so máttmikla Ganaríkið trokað burtur av nýggja kongríkinum Mali í 14. øld. Fólkið í Mali vann sær enn stórt ríkidømi av kamelkaravanunum tvørtur um Sahel til og úr Norðurafrika.
Songhaifólkið í Vesturafrika var granni hjá tí múgvandi Maliríkinum. Teir fóru at ræna Mali fyrst í 15. øld. Hálva øld seinni vóru teir vorðnir álvarslig hóttan ímóti ríkinum. Undir valdsharra sínum Sonni Ali (1462-1492), tóku teir stórar partar av Eysturmali. Hesin partur var til Shonghairíkið. Sonni Ali var ovasti maður í herinum, og meginparturin av stjórnartíð síni var hann á herferð. Hann vann nýggja ríkinum meiri vald, tá ið hann tók og vaks handilsbýirnar í Mali til dømis Timbuktu og Jenne, eins og hann vaks sín egna høvuðsstað Gao. Tá ið hann hevði lagt næstan alt Maliríkið undir seg, royndi hann at fáa skil á stýrislagið og at reisa landið á føtur aftur. Hann doyði í 1492, og sonurin tók við eftir hann, men eitt ár eftir koyrdi ein av fremstu herovastum Sonna, Askia Mohammed Turré (1442–1538), hann frá.
Søgur um nógv gull drógu evropearar higar, og í 1880-árunum var næstan alt Vesturafrika evropeiskt hjáland.
LandalæraRætta
Mali er sum Niger til víddar, t.e. gott og væl sum tey skandinavisku londini samanlagt.
Landslagið í Mali skiftir frá stóru oyðimarkarvíddunum í Sahara fyri norðan til Saheløkið í miðjum landi og savannu fyri sunnan. Fram við Nigerá og Senegalá er smalur geiri av fruktagóðum lendi. Nigerá er lívæðrin í Mali. Áin rennur langt eystur ígjøgnum landið, snarar so suðurá og rennur ígjøgnum Niger og Nigeria og út í Atlantshav. Flestu fólk í Mali búgva fram við ánni. Úr ánni fáa tey drikkivatn, vatn á akrarnar, har fiska tey, og áin er eisini týdningarmikil flutningsleið.
Høvuðsstaðurin í Mali, Bamako, er týðandi havnabýur; haðan verða sement og brennievni flutt til aðrar partar í landinum, og har verður tikið ímóti rísi og jarðnøtum, sum verða útflutt. Miðskeiðis í Mali greinar Nigerá seg í fýra áir. Hetta økið verður kallað Miðoyrarnar í Mali og er fruktabesta lendið í landinum. Tá ið áin fer at vaksa í regntíðini, seta bøndurnir niður eitt serligt rísslag, sum flýtur og veksur um ein fót um samdøgrið, soleiðis at tað veksur líka skjótt, sum vatnið á oyrunum hækkar.
Tuaregar bygdu býin Timbuktu í 1100. Av tí at hann var mitt á handilsleiðini ígjøgnum Sahara, gjørdist hann skjótt týdningarmikil og kendur býur. Arabiskir keypmenn úr Norðurafrika lótu salt, klæði og ross í býti við gull og trælir sunnaneftir. Í 15. øld gjørdist Timbuktu islamskur lærdómsmiðdepil. Seinni fór at ganga aftur á í býnum, og vánalig stýring legði hann opnan fyri fíggindum.
FólkiðRætta
13 milliónir fólk búgva í Mali. Har eru 62 fólkasløg.
ÁtrúnaðurRætta
Meginparturin av fólkinum er muslimar. Islam kom til Mali við keypmonnum, sum komu higar ígjøgnum Sahara úr arábiska Norðurafrika. Í 13. øld hevði alt fólkið í Mali tikið við muslimskari trúgv, og moskur vórðu bygdar í flestum býum. Tað eru umleið 2 prosent kristin í Mali.
DogonfólkiðRætta
Á sandsteinaheyggjunum við Bandiagaraháslættan sunnan fyri Timbuktu heldur Dogonfólkið til, ið búsettu seg her í 16. øld. Dogonfólkið hevur sínar egnu gudar og eigur nógvar frumsagnir um, hvussu heimurin varð skapaður. Av tí at hetta lendið er kargt og berligt, hevur dogonfólkið verið noytt at lært seg at velta hvønn einasta jarðarteig - tey dyrka til dømis rís, hirsu og mais.


text:
Kvinnurnar í steypafinaluni
Kvinnur26-06-2017 - Helgi Nielsen
Leygardagin tryggjaðu kvinnurnar hjá okkum sær plássið í steypafinaluni á Tórsvølli tann 9. september, har tær skulu dystast móti EBS/Skála um steypið.
Leygardagin var seinna hálvfinala í steypakappingini hjá kvinnum á skránni. Dagurin byrjaði við, at vit møttu kl. 15 í HB- húsinum og fingu ein lekkran bita. Eftir tað gingu vit øll ein túr yvir í plantasjuna og fingu tankarnar á okkurt annað eina løtu. Øll vóru sera spent, so tað var gott at fáa fríska luft, og sleppa at hugna okkum saman áðrenn.
Kl. 18 varð dysturin bríðkslaður í gongd og var sera javnur. Vit vóru tó meira á bóltinum, og okkara álopsleikarar hóttu B36 verjuna. Tá 28 min. vóru leiktir, lobbaði Rebekka ein góðan bólt uppum verjuna, Milja var klár, og so var 1-0. Hendan leiðslan helt sær líka til 7 min. áðrenn hálvleik. B36 fekk fríspark beint uttanfyri feltið, úti í okkara vinstru síðu. Ásla skeyt eitt hart gott fríspark yvir múrin, og beint á málið, Simona fekk hendurnar á bóltin, men tíverri fór hann inn í málið. Hálvleiksstøðan var 1-1.
Eftir hálvleikin hildu bæði liðini fram við at pressa og nógvir møguleikar komu burturúr. Tá ið 83 min vóru spældir skoraðu tær hvítu aftur og støðan gjørdist 2-1. Hetta gjørdist eisini endaliga úrslitið. Sigast skal at bæði liðini høvdu nógvar kjansir at skora fleiri mál. Samanlagt yvir báðar hálvfinalu dystirnar, var støðan 5-3 til okkum, tí var úrslitið gott nok! Frøðin var stór hjá bæði okkum leikarum, og venjarum. Vit eru í steypafinaluni!!! Hon verður leikt 9. septembur á Tórsvølli. Mótstøðuliðið verður EBS/Skála.
KOYR Á, HB!!!!
HAGTØLINI
Steypakapping kvinnur, 2. hálvfinala leygardagin 24. juni 2017 kl. 18.00 í Gundadali
HB - B36 1-2 (1-1)
1-0 Milja R. Simonsen
1-1 Simona Heinesen (sm)
1-2 Anna Malena Højgaard
Gult kort: -
Liðið: Simona Heinasen - Marjun undir Kletti, Julia Helena Henriksen (Poula Andreasen 87), Nadja Johannesen, Milja R. Simonsen, Ninna Hansen, Ása á Reynatúgvu (liðsk.), Jónvá Hentze, Lea Hansen, Elin Maria Isaksen (Sólrun Thomsen 90), Rebekka Banbakoura (Rannvá Mortensen 92)
Óbrúktur eykaleikarar: Maria Elsudóttir og Janita Ole-Jacobsen
Á beinkinum: Allan Dybczak og Gisli Sveinbjørnsson
Dagsins leikari: Rebekka Benbakoura
Dómari: Eiler Rasmussen
Hjálpardómarar: Regin Egholm og Stephan Petursson
4. dómari: ?


text:
11.01.2018 (12:06)
ROÐIN SØKIR EFTIR HEILSURØKTARUM TIL MIÐSTOVU Á RØKTAR- OG ELLISHEIMINUM Í RUNAVÍK.
Søkt verður eftir:
-Tveimum heilsurøktarum á starvsbrøki 0,7 svarandi til 28 tímar um vikuna. Arbeiðstíðirnar eru í skiftandi vaktum og 2. hvørt vikuskifti.
FØRLEIKAKRØV
VIT BJÓÐA TÆR
Søkja skikkaðir umsøkjarar ikki størvini, kunnu aðrir fakbólkur verða settir – um so er, verða uppgávurnar tillagaðar fakbólkin.
SETANARVIÐURSKIFTI
Størvini verða til setan 1. mars 2018 og verða lønt sambært sáttmála við KAF / Fíggjarmálaráðið og Heilsurøktarafelagið.
MEIRA FÆST AT VITA
Meira fæst at vita um størvini við at venda sær til Elinborg Potts, deildarleiðara í Miðstovu. Telefon 290204 ella við telduposti til elinporgp(at)rodin.fo
UMSÓKN
Umsókn saman við prógvum, góðkenning og upplýsingum um útbúgving og royndir verður at senda til [email protected]. Viðmerkjast skal: ”Heilsurøktari til Miðstovu”.
Umsóknarfreistin er 26.januar 2018
MÁLIÐ HJÁ ØKISTÆNASTUNI ROÐANUM ER:
- Støðugt at menna tænastuna og at ganga á odda, tá ræður um at veita teim, ið tørva, eina fjøltáttaða og dygdargóða tænastu – hetta í góðum samstarvi við brúkaran og avvarðandi hansara.
- At veita eina tænastu sum tekur atlit til tørv, trivnað, fortreytir og sálvsavgerðarrætt hins einstaka og sum eisini ger tað gjørligt, at verða heima longst gjørligt.
- At tænastan, ið vit veita, skal støðugt stuðla uppundir, at tað at búgva í Runavíkar,-Nes- og Sjóvar kommunu er framúr gott og trygt – eisini, tá ein gerst gamal og hevur tørv á ”hjálpandi hondum”
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her
hava deilt hesa grein.


text:
Tilfeingisbreytin á Fiskivinnuskúlanum er ætlað føroyskum ungdómum, sum hava áhuga fyri føroysku náttúruni, umhvørvinum og burðardyggari gagnnýtslu av náttúruríkidøminum. Tilfeingisbreytin gevur almennan lestrarførleika til hægri lærustovnar á jøvnum føti við hinar gymnasialu breytirnar.
Tilfeingisbreytin
Tíðindi
Náttúru útferð í Vágum
Ein partur av undirvísingini á tilfeingisbreytini er úti í náttúruni, har næmingarnir fáa kunnleika til náttúruríkidømi, sum vit eiga í Føroyum. Tann 11. og 12. september vóru næmingarnir í 2. flokki útferð í Vágum saman við...[Les meira]
24 nýggir næmingar
Mánadagin 18. august byrjaðu 24 nýggir næmingar í 1. flokki á Fiskivinnuskúlanum. Tey koma frá 13 ymiskum plássum í Føroyum. Týsdagin 19. august fór flokkurin á seturskúla í Tjørnuvík, har tey búleikaðust í Bygdarhúsinum til...[Les meira]
Skúlagongdin byrjar aftur 18. august
Skúlagongdin byrjar aftur mánadagin 18. august. Flokkarnir møta soleiðis: 2. og 3. flokkur møta kl. 8.00. 1. flokkur møtir kl. 10.00.[Les meira]
Prógv
Hesi hava tikið HIF/HTX-prógv á Fiskivinnuskúlanum í ár.fv. Sunneva Jakobsen, Skála, Rói Wenningsted Arge, Tórshavn, Sólgerð Andreasen, Vestmanna, Evald Joensen, Signabø, Silja R. Sørinardóttir, Tórshavn, Oda Maria...[Les meira]
Skúlagongdin byrjar aftur
Skúlagongdin á Miðnámi í Vestmanna byrjar aftur mánadagin 14. august. 1. flokkur møtir kl. 10.00 2. flokkur møtir kl. 08.00 3. flokkur møtir kl. 08.45[Les meira]
Nýbrot
Tveir fyrrverandi næmingar á skúlanum fremja nýbrot innan kanning av laksalús.


text:
Gud er aftur í fokus. Í mótsetning til tann boðskapin sum
aktivir gudloysingar propagera her á Føroya landi og runt klótina og sum nógvir
føroyingar eisini svølgja rátt, so er Gudurin, ella hugtakið Gud á ongan hátt,
ein avoldað, mytologisk pátrúgv.
Spádómurin hjá Friedrich Nietzsche um deyða Guds, at dagar
teismunnar og Kristindómsins vóru taldir í Evropa, gjørdist brádliga ein brotin
dreymur, tá Gudurin brádliga tyktist reisa seg aftur. Tað er ivaleyst í hesum
høpinum, at ‘The Times’ fyri árum síðani legði dent á setningin ‘modernizing God’.
Somuleiðis Richard Dawkins í propaganda dokumentar filminum ‘Root of all Evil’
tyktist sjokeraður yvir at trúgv, áhugin fyri tí andaliga og religión í Evropa
er ein dimensión sum er rakna við aftur seinastu árini. Hetta sum ex-ateisturin
Alister McGrath í bók síni: ‘The Twilight of Atheism: The Rise and Fall of
Disbelief in the Modern world’, eisini greiðir frá.
Í sínum ungu døgum, luttók
McGrath sjálvur sum ein aktivur gudloysingur í ateistiska rákinum í 70unum.
Hetta var tíðin tá hann sjálvur, Richard Dawkins og flest onnur væntaðu religión
at verða burturbeinda við endan á árhundraskiftinum. Teir kallaðu hetta rák
‘Tann stóra umafturlæran’, har í endamálið var, at føra samfelagði aftur til
nullpunkti og hareftir byrja av nýggjum, uttan Gud, heilagar skriftir og
religión.
McGrath fortelur at henda rørðsla brádliga brotnaði. Sjálvur
valdi hann saman við øðrum, við endan á 70unum, at gerast kristin, onnur
gjørdust teistar og onnur gjørdust ómetaliga opin fyri Gudinum.
Her sindraðist so spádómur Nietzsches og sjálvandi menn sum
Richard Dawkins óansæð teirra propaganda polemik vóru og standa í dag púra fyri
ongum.
Kanska ein av orsøkunum til at Gudurin aftur gjørdist
modernaður í modernaða huga okkara, er tí at áhugin hevur gjørt um seg, eisini
í tí akademiska heiminum. Við øðrum orðum, akademikarin innan vísindini og
heimspekingini hevur havt ilt við, at lagt hugtakið ‘Gud’ tilsíðis. Tó at mangir
av hesum kanska orða seg um Gudin sum ómodernaðan og mytologiskan, so opinberar
hesin útvortis hugburður, lítið um teir tankar sum hesir innast inni mugu bera
uppá. Sum eisini vælkendi fysikarin Fred Hoyle tordi at luta: “…sjálvt um flest vísindafólk vraka
religión, valdar hetta tonkum teirra meiri enn hjá prestunum”.
Ateisturin Quentin Smith skrivar í hesum sambandið: ”God is
not dead in academia; he returned to life in the 1960s and is now alive and
well in his last academic stronghold, philosophy departments (Quentin Smith:
the Metaphilosophy of naturalism, Philo 4.no 2).
Ein av høvuðs orsøkunum til hetta skifti vóru, ivaleyst tær
uppdagingar sum indikeraðu at alheimur okkara hevði ein uppruna. Ateistar
gjørdu sær undan hesum galt av, at alheimurin av nátturu var statiskur, ævigur
og uttan uppruna. Men hetta nýggja paradigmuskiftið hevði við sær, at
alheimurin nú hevði eina upprunaliga byrjan og hetta broytti alt.
Reaktiónirnar vóru ymiskar, tað vóru summir gudloysingar sum
av hesum fóru á glið, tildømis ex-ateisturin Antony Flew. Í bók síni ‘There is
A God’ skrivar hann:
When I first met the big-bang theory as an atheist, it
seemed to me the theory made a big difference because it suggested that the
universe had a beginning and that the first sentence in Genesis (“In the
beginning, God created the heavens and the earth”) was related to an event in
the universe. As long as the universe could be comfortably thought to be not
only without end but also without beginning, it remained easy to see its
existence (and its most fundamental features) as brutes facts…But the big-bang
theory changed all that…This radically altered the situation…Modern
cosmologists seemed just as disturbed as atheists about the potential
theological implications of their work
. Consequently they devised
influential escape routes…136-7.
Flew leggur somuleiðis áherðslu á, at ateistar í hesari
gransking slett ikki hava fylgt við vísindaligu tilgongdini, men hava ligið
aftanfyri:
“Now most of my above discussions were carried on
independent of developments in modern cosmology. In fact, my two main
antitheological books were both written long before either the development of
the big-bang cosmology or the introduction of the fine-tuning argument from
physical constants. But since the early 1980s, I had begun to reconsider. I
confessed at that point that atheists have to be embarrassed by the
contemporary cosmological consensus…” (134-5).
Flew er dømi uppá teir ateistar, eins og McGrath, sum tordu
at broyta meining. Men Flew sipar eisini til tað meiri negativu reaktiónina, tí
‘Big bang ástøði’ hevði ávirkan ikki bara á ateistar, men vísindafólk sum
heild. Gud gjørdist nú knappuliga relevantur, eisini í vísindaligum høpið, sum
eisini Hoyle gav okkum eina ábending av. Hetta førdi sjálvsagt til ómetaliga
negativa reaktión, sum eisini Stephen Hawking skrivar:
Nógvir fysikarir gjørdust
illir. Men religiøsir leiðarir, sum trúðu á skapan frøddust, tí her var
vísindaligt prógv (The universe in a nutshell, p. 41).
Quentin Smith vísir
somuleiðis á, at fyri gudloysingar sum heild, hevur hetta verið ov nógv av
einum munnbita, og at tøgn teirra millum hevur valda, viðvíkjandi uppruna
alheimsins:
“…millum ateistar hevur
tað verið ein vemmlig tøgn og aftursvarið veikt og ósjónligt” (Quentin
Smith, A Big Bang Cosmological Argument
For God’s Nonexistence, 1992).
Tíðskil kunnu vit innan modernaða vísindaheimin bólka
reaktiónina upp í tey 1) hvørs skepsis mátti boyggja seg fyri veruleikanum, 2)
tey sum full í fátt og gjørdust ill, 3) tey sum hava valt at tiga.
Ein fjórði bólkur fevnir um tey, sum uttan endiliga at gerast
kristin ella teistar valdu at vera opin fyri at Gudurin møguliga er til. Her
kunnu vit sipa til Robert Jastrow, ein leiðandi NASA vísindamaður, bæði
fysikari og kosmologur og fyrrverandi leiðari og stovnari av NASA Goodard
Institute for Space studies. Í bókini ‘Until the Sun dies’ skrivar Jastrow:
‘Was it “Thine all powerful hand that creates the world
out of formless matter”? And this last question, more interesting than any
other can never be answered; we can never tell whether the hand of God was at
work in the moment of creation…(16). The universe, and everything that
has happened in it since the beginning of time, are a grand effect without a
known cause (17). An effect without a cause? That is not the world
of science; it is a world of witchcraft, of wild events and the whims of
demons, a medieval world that science has tried to banish. As scientists, what
are we to make of this picture? I do not know…(17).
Now we see how the astronomical evidence leads to a biblical view of
the origin of the world. All the details differ, but the essential element in
the astronomical and biblical accounts of Genesis is the same; the chain of
events leading to man commenced suddenly and sharply, at a definite moment in
time, a flash of light and energy’
(21).
Bíbilski Gudurin
Hugtakið Gud, ein Gud sum er til og sum skapti alheimin og
møguliga fleiri alheimar, er tí slett ikki ómoderna myta. Nógvir serfrøðingar
halda at hugtakið Gud er samanberandi við vísindina um uppruna alheims og
møguliga er tann logiska forkláringin uppá tilveruna.
Men hartil eru vit ikki inni á bíbilskari grund enn. Eftirfylgjandi
spurningurin er, samsvarar Gudurin í Bíbliuni við nýmótans hugsan og hugtøk?


text:
Føroya Handverksmeistarafelag og Handilsvinnufelagið skipaðu í síðstu viku fyri tiltaki saman við Skúlanum á Fløtum, har yrkislærd greiddu frá sínum yrki.
Næmingarnir í 9. flokki á Skúlanum á Fløtum vóru savnaðir fyri at hoyra um møguleikan at gerast handverkari. Næmingarnir vóru býttir í fimm bólkar og fóru síðani inn í hvør sína stovu, har tvey og tvey yrkislærd tóku ímóti teimum. Næmingarnir høvdu frammanundan fyrireikað seg og sett seg inn í viðurskiftini hjá teimum ymisku yrkislærdu, sum luttóku.
“Næmingarnir vóru íðnir og væl fyrireikaðir,” segði Jórun Mørkøre, bakari, sum var ein av teimum luttakandi yrkislærdu. “Tað var heilt greitt fyri okkum, at tey ungu leggja nakað í, hvat tey skulu útbúgva seg til.”
Tá næmingarnir høvdu hoyrt tey fyrstu tvey yrkislærdu greiða frá, skiftu tey stovu og hoyrdu tvær søgur afturat, um hví hesi høvdu valt júst sína starvsleið.
“Hví skal eg velja júst títt fak?” spurdi ein næmingur.
“Tað fari eg ikki at siga, at tú skalt,” var svarið frá Janusi úr Dímun, múrara. “Men eg vil sera fegin fortelja tær um hendan møguleikan, soleiðis at tá tú skalt velja tær starvsleið, kennir tú til arbeiðið sum handverkari eins væl og aðrar møguleikar.”
Tey yrkislærdu, sum luttóku vóru:
Atli Nattestad, rør- og blikksmiður
Jórun Mørkøre, bakari
Bjørgfinnur Heinesen, krambakallur
Bjørg Nielsen, skrivstovulærd
Sølvi Vatnhamar, timburmaður og byggifrøðingur
Janus úr Dímun, múrari
Laila av Reyni, modelseymari
Sigmund Sørensen, snikkari
Gunnar Sørensen, tænari
Ransin Djurhuus, málari


text:
Orð og lag: Charles H. Gabriel
Týtt: Victor Danielsen
1. Eg veit ei, hvat í morgin er,
í náði Gud tað ókent ger;
hann elskar, hann eg líti á,
á vegi hans eg frið skal ná.
Niðurlag:
Hann leiðir meg,
hann vegin sær,
hann varðar meg,
fer ei frá mær;
júst sum hann vil,
so gangi eg,
tí, áh, eg veit, hann leiðir meg.
2. Eg veit ei, hvussu, nær og hvar
hann lyfta krossin vil av mær;
bert tað eg veit: Tá hann tað ger,
ein ævig krúna goymd mær er.
3. Mín leið er stundum tung og brøtt,
og sorgin tyngir hjartað møtt;
men eitt eg veit: Eg vinna skal
og Himmalheimið náa væl.


text:
Orð: Jákup Dahl
Lag 1: Regin Dahl
Lag 2: Lars Nielsen
1. Setið føtur í bekk, leggið árar í sjógv!
Aftur sólin skal skína eftir kolsvarta kógv;
Føroya ungdómur upp! Tíni framtíð ímót!
Lat tað kennast, vit stíga enn lættir á fót.
2. Her várt fólk átti búgv, meðan øld leið um øld,
ofta vónglaður morgun gav sorgartungt kvøld.
Her var stremban og stríð bæði á landi og sjógv,
meðan fonn hekk í fjøllum og brim breyt á lógv.
3. Tó teir livdu her fegnir, so glaðir við sítt;
og í litføgrum líðum sá summarsól frítt.
Og teir vardu vit lít vára dýrastu ogn:
várt kvæði, várt mál, vára søgu og søgn.
4. Her vit enn eiga búgv, her á heimligu grund,
her hvør føroyingur fegnastur dvølur um stund.
Her skal innast várt verk, og vit vilja sum teir
várar ognir væl røkja og økja tær meir.
5. Og várt heimland er gott, tað er fagurt og frítt;
á sumri so læandi, lokkandi blítt.
Tað í reinasta líni á vetri er skrýtt,
og høvur við norðlýsis krúnu er prýtt.
6. Her á landi er nógv, sum væl treingir til bót,
mongum ósiðastreymi má byrgjast ímót.
Ein so óvandin tíð ólag mangt higar dró,
meðan frami mátti tungliga bróta sær slóð.
7. Men tað ranga kann enn vendast aftur til rætt,
um bert vit vilja bregða í frímannaætt.
Hesum landi tó vit unna allir sum best,
hetta fólkið tó liggur várum kærleika næst.
8. Her skal innast várt verk, eitt so munandi gott,
so skal morgunsól roða eftir ælfreku nátt.
Tí vit firnast ei stríð, og vit geva ei grið;
men vit halda bert fram, tí vit tekkja eitt mið.


text:
Breið politisk semja um eina fiskivinnunýskipan - at vísa samfelagsábyrgd
Uppskotið hjá samgonguni um nýggja fiskivinnunýskipan nærkast nú málstrikuni. Politiska skipan okkara hevur seinastu árini flutt hetta týdningarmikað mál undan sær og ikki víst ábyrgd, tá talan er um okkara høvuðsvinnu
Tilrættaleggingin av fiskivinnunýskipanini
1. januar 2018, tá øll loyvini ganga út, er beint um hornið. Vit kunnu leingja loyvini, men tað loysir ongan trupulleika - og vit hava havt 10 ár til at funni røttu skipanina.
Tað, sum hevur gjørt tilgongdina trupla, bæði hjá politisku skipanini og almenninginum at fylgja við, er mátin man hevur valt at loysa hetta stórmál. Ein samlaður pakkið, hvar øll broytingin er undir einum - alt ella einki.
Tosar tú um uppboðssølu ella útlendskan ognarskap, svarar ein aftur um kvotur ella fiskidagar (spurt verður í eyst og svarað verður í vest). Bæði almenningurin og politiska skipanin hevur trupult at fyrihalda seg til og seta seg inn í einstøku lutirnar hvør sær, fyri síðan at seta tað inn í ein størri og endaligan samanhang.
Týðandi broytingar í lógaruppskotinum
Broytingarnar, sum hava fylt nógv, fyri at nevna nakrar, eru útlendskur ognarskapur og fiskidagaskipanin, sum partvís skal broytast til eina kvotaskipan.
Hvat fiskidagaskipanini viðvíkur kunnu vit staðfesta, at henda skipan eftir meira enn 20 árum ikki hevur megnað at fingi okkara fiskastovnar á tað støðið, sum teir hava verið og áttu at verið.
Um tað er skipanin, sum er torfør at umsita ella tey fólkini, sum hava umsitið hana eru trupulleikin, skal eg ikki gera meg klókan uppá.
Men staðfestast kann, at hvørja ferð fiskidagarnir skuldu ásetast í Tinginum, sum teir skulu áðrenn 18. august var tingsalurin meira líkur einum veljarafundi enn einum tingsali, sum skal viðgera lógarsmíð.
Sig tingini nóg ofta, og øll halda, at so er. Tað verður ført fram, at vit hava roynt eina kvotaskipan og at hon var óbrúkilig. Er tað nú rætt? Vit royndu eina kvotaskipan í knapt 2 ár. Tá hon veruliga skuldi standa sína roynd, tí fiskiskapurin tók seg uppaftur, bleiv henda skipan avtikin og fiskidagaskipanin sett í verk. Ein skipan, hvar vit meira ella minni hava fiskað frítt - tí halda flestu fiskimenn, sum eru veiðimenn, at hetta er rætta skipanin.
Tað, sum kundi verið áhugavert at vita við broytingini frá kvotum til fiskidagar er, hvussu høvdu okkara fiskastovnar verið fyri um vit høvdu eina kvotaskipan? Henda spurningin kunnu vit bara gita um, vælvitandi um, at tær náttúrugivnu umstøðurnar eisini eru viðkomandi, men hesin spurningur ferð til allar tíðir at standa ósvaraður.
Núverandi skipan hevur havt ríkiligt av tíð til at staðfesta vánaligu støðuna hjá okkara botnfiskastovnum. Heldur enn at gjørt neyðugar tillagingar og veruliga roynt fiskidagaskipanina, sum hon var ætlað, hevur okkara politiska skipan klára at gjørt okkara fiskivinnuskipan til politiska kastibløku við politiskum vinningi fyri eyga, og valt tí lættastu loysnina. Lata standa til.
Nú øll tosa um umsitingarætlanir, stóð henda eisini í samgonguskjalinum hjá undanfarnu samgongu. Umsitingarætlanir skulu tryggja, at vit lívfrøðuliga ikki taka meira úr okkara stovnum enn teir tola. Tað, sum er áhugavert við hesum ætlanum er, hvussu tær fara at verða móttiknar um tær verða settar í verk.
Líkamikið um tað verður ein kvotaskipan ella fiskidagaskipan, so ferð henda skipan at ávirka fiskiskapin á nærleiðum í líka stóran mun, sum kvotaskipanin gjørdi. Stóra takið verður, hvat gera vit fyri, at stovnurin kemur fyri seg aftur, ella hvør hevur rygg/dirvi til at gera tað, sum er neyðugt. Stovnarnir koma ikki fyri seg frá einum degi til annan, tí vit velja eina aðra skipan - men við at lata vit og skil ráða og vóna, at náttúran er við okkum.
Útlendskur ognarskapur
Hvat útlendskum ognarskapi viðvíkur eru nógvar meiningar og boð. Tey flestu, sum halda, at tað er rætt við útlendingum í fiskivinnuni, taka útgangsstøðið í týdninginum við kapitali og vitan. Vitan at fiska, framleiða og selja okkara tilfeingi, sum um at hetta er nakað nýtt fyri føroyska fiskivinnu.
Tú fært tað fatan, at tað er útlendskur ognarskapur, sum hevur ført føroyska fiskivinnu og føroyska samfelagið fram til dagin í dag við síni vitan. Hetta man verða mangul uppá betri vitan.
Um vit fara 15 ella 50 ár aftur í tíðina, og gera eitt stutt søguligt yvirlit og taka Barentshavið sum dømi. Hvør átti skipini, sum fiskaðu í Barentshavinum? - føroyingar. Hvør hevur upp ígjøgnum tíðina ment henda flotan við nýggjum skipum? - føroyingar.
Tey fyrstu árini var framleiðslan saltfiskur, sum var størsti eftirspurningur, tá í tíðini. Seinni í sekstiárunum ella fimtiárunum, fóru vit at freimleiða frystivørur sum liðugtvørur. Skulu vit takað saman um. Vit áttu skipini sjálvi, vit fiskaðu framleiddu og seldu sjálvi - avkasti kom øllum tí føroyska samfelagnum til góðar.
Um vit sleppa fortíðini, sum er góð at kenna áðrenn vit koma fram til nútíðuna og framtíðina. Hvør eigur størsta partin av Barentshavsflotanum? - útlendingar. Hvør selur fiskin? Hvør er í stóran mun framleiðslan í dag? Heysaður og blokkfrystur toskur, sum verður koyrdur í bingjur, fyri síðan sendur av landinum at framleiða, ella tað, sum verri er, fiska upp á akkord, og leggja veiðina upp uttanlanda. Enniberg er tann einasti, sum framleiður alla sína kvotu umborð. Hetta kann ikki lýsast annarleiðis enn, at vit eru blivnir rávøruveitarar.
Um veruligi trupulleikin fyri føroyska samfelagið, sum fleiri pástanda, er, at vit ikki hava vitan og kapital til 70.000 tons av alifiski og 4-500.000 tons innan fiskivinnuna, so er hetta ein samfelagsligur trupulleiki, sum átti at verði tikin upp skjótast tilber, við útgangsstøði í, hvussu skal okkara samfelag út frá einum vinnuligun sjónarmiði skal síggja út í framtíðini.
Fyri nøkrum vikum síðan viðmerkti Sjúrður Skále í Fólkatinginum ætlanirnar hjá grønlendingum um at minka talið av føroyingum í grøndlendsku fiskivinnuni. Tað gingu ikki nógvir dagar til viðmerking kom úr Grønlandi um, at Sjúrður Skála skuldi blanda seg uttanum hesi viðurskifti.
Hvat nýskipanaruppskotinum hjá okkum viðvíkur, hava eisini útlendskar atfinningar verið, um ætlanirnar hjá landsstýrinum um útlendskan ognarskap verða samtyktar. Úttalilsi um endurgjald um útlendingar verða koyrdir út úr føroysku fiskivinnuni. Hetta kann ikki lýsast annarleiðis enn tann fullkomnið frekleikið. Men ongin viðmerking, um at blanda seg uttanum føroysk viðurskifti.
Breið politisk semja
Tað eru fleiri skilagóð fólk, sum tosa um breiðu politisku semjuna. Trupulleikin er bara, at vit tosa ikki fiskivinnupolitikk út frá einum samfelagsligum sjónarmiði. Seinastu tíðina hevur kjaki verið um, hvør missur og hvør fær.
Núverandi aktørar í vinnuni, sum næstan fløkjast um beinini á hvørjum øðrum, tá talan er hoyringar í nevndum, hoyringarskriv og ikki minst, tá talan er um at greiða frá sínari støðu í miðlinum, vilja verja síni rættindi - ongin vil so mikið sum av við molarnar á borðinum.
Hóttanir um, at hendir hetta, so verður avleiðingin hatta. Til hetta er at siga, at fer ein hurð aftur, kann ein onnur fara upp. Hetta hevur verið galdandi í gjøgnum allar tíðir, tá talan er um vinnulív.
Okkara politiska skipan er um at fara í upploysn, tá talan er um fiskivinnunýskipan. Flest allir flokkar hava trupulleikar - ongin undantikin.
Persónlig, politisk og lokal áhugamál hava stórri týdning, enn at fáa eina skilagóða breiða politiska semju. Vetorættur verður brúktur um tað gongur økjum ella persónum ov nær.
Eri ikki samdur í øllum uppskotinum hjá landsstýrinum, men tað, sum eg her havi nevnt, kundi eg, og helst fleiri við mær kunna tiki undir við. Tí er tað óheppið, at man frá fyrstan tí valdi ein leist, hvar nýskipanaruppskotið ikki var í fleiri pørtum.
Samdur við Skorheim ella ikki, politikkur er at fáa ávirkan og finna loysnir. Alternativið er onki at gera og bara vera ímóti - men tað hevur eisini avleiðingar.
Eivin Jacobsen
Meiningar og hugleiðingar ið verða bornar fram í hesum lesarabrævið, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Heystarfat
Prát við Jørgen Niclasen
Trump heldur fram sína sigursgongd
Argentinski kavbáturin sprongdist eftir 40 millisekundum
Samrøða við Trine Camilla Joensen úr Valkyrjunum
Myndarøð: Væleydnað seymiskeið fyri nýbyrjarar
Rúsdrekkaávirkaður og 12 persónar í bilinum
Trolbátarnir fullfermdir á Leirvík
"Kom á 2069" - Sending 22
Smuglingin av fiskaflaki úr Norra vindur upp á seg
55 vilja vera stjóri
Ísraelar og palestinar - sum dagur og nátt
Prát við Svend Højgaard
Tvístøða kjaksending 24 - Lán til uttanlandaferðir
Lýsa fyri 70 milliónir í Fiskafingrum
Týsk Samherja-skip fingið nøvn
Vandi fyri álvarsomum stríði millum Danmark og Grønland
Eg sakni heildarætlan fyri fiskivinnuna
Íslendsk lodnuskip hava rokveiðu - norðmenn á veg
R7 Premier League 9 - aftaná 24. umfar
Samrøða við Hans Jacob Hjelm, um Dansibandsfestivalin
Ein sólskinssøga á vetri
Klipp fyri at brúka telefon í bilinum - kanska eisini í Føroyum
Messi brendi brotsspark
Samband
Postboks 226
FO-600 Saltangará


text:
Felags foreldrafundur týskvøldið 23. januar
14. Jan 2018
Skúlastýrið skipar fyri felags foreldrafundi týskvøldið 23. januar kl. 19.00 til uml. kl. 21.00.Skráin fyri fundin er hendan: 1. Vælkomin. 2. Skúlastýrisformaðurin leggur ársfrágreiðingina fram. 3. Fyrilestur...
les meir
Starvslýsing til svimjihøllina í Kollafirði
12. Jan 2018
Søkt verður eftir starvsfólki til svimjihøllina, sí viðfestu lýsing. ...
les meir
Innskriving av næmingum til 1. flokk skúlaárið 2018/2019
10. Jan 2018
Foreldur ella verjar, ið ætla at lata barn/børn fødd fyri 1. januar 2012 í 1. flokk í Tórshavnar kommunalu skúlar næsta skúlaár, kunnu nú skriva...
les meir
Svimjihøllin er stong í dag 8. januar
08. Jan 2018
Tíverri kom ólag aftur á skipanina, so svimjihøllin er stongd í dag, 8. januar. ...
les meir
Myndir frá jólaframførsluni og jólafestini 2017
23. Des 2017
...
les meir
Veitsla í hádeildini
23. Des 2017
...
les meir
Tann seinasta vikan fyri jól
17. Des 2017
Tann seinasta vikan fyri jól verður skipað á henda hátt: Mánadagin 18. desembur: Jólaframførsla Vanlig skúlagongd frá kl. 8.00 til kl. 12.35. Kl. 17.30 fyri teimum,...
les meir
Flogbørn við Anne og Peter Morell
16. Des 2017
Anne og Peter Morell frá Flogbóltsambandinum hava havt stuttligar flogbóltsvenjingar við okkum. Í fjør vóru tey eisini og vitjaðu fýra teir yngstu flokkaranar. Anne og...


text:
Annika Kunoy Im 07.12.2017 (11:45)
Klaksvíkar Sløkkilið: Tekjur farnar á Viðareiði og í Norðdepli
Nakrir smáskaðar hava verið í Klaksvík, og tvey tøk eru farin í nógva vindinum á Viðareiði og í Norðdepli í dag. Sløkkiliðið hevur verið boðsent nakrar ferðir.
– Støðan er rímiliga góð. Vit hava nakrar mans til arbeiðis í Klaksvík, sum hava tikið nakrar smáskaðar, og so hava vit nakrar mans til arbeiðis á Viðareiði, har eitt tak er við at fara. Eitt tak er eisini farið í Norðdepli, men tá fáa við onki gjørt við enn, tí har er ov nógvur vindur, sigur Finn Hansen, sløkkiliðsleiðari.
– Í Klaksvík er onki tak farið, men har hava verið fleiri smarri ting, eg haldi tó, at fólk hava fyrireikað seg væl til nógva vindin, men man fær sjálvsagt ikki vart seg fyri øllum, sigur hann.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Leygardagin 3. desember er altjóða brekdagur, og tá skipa Almannaráðið, Ráðið fyri brekað og MBF fyri tiltakinum "Ver virkin!" í Norðurlandahúsinum.
Skráin fyri dagin er hendan:
Frá kl. 12.00 er ókeypis kaffi, køkur & frukt frá Dugna.
Kl. 13.00 Barbara á Tjaldrafløtti, forkvinna í Ráðnum fyri Brekað bjóðar vælkomin
Eyðgunn Samuelsen, landsstýriskvinna í almannamálum setur dagin
Magni Mohr, lektari í heilsuvísindum – um týdningin av at vera virkin
Tróndur Ravnsfjall, ítróttarráðgevi hjá ÍSB – um arbeiðið ÍSB ger
Tónleikur: Eyðun Ásason, Guðrun Sólja & Janus Kampmann
Steðgur - Ókeypis kaffi, køkur og frukt frá Dugna
Krista Mørkøre, luttakari á Paralympisku leikunum 2016
Signa Vár Dávadóttir Joensen, luttakari á Special Oympics 2015
Kl. 15.00 Tóra við Keldu, forkvinna í MBF, tekur samanum
Teknmálstulkar eru við til fundin og øll eru hjartaliga vælkomin.


text:
Tað er serstakliga ófrættakent, at Mentamálaráðið/landsstýriskvinnan nú blandar seg í eitt uppsagnarmál og gevur politisktuboð um ikki at seta annan tíðindaleiðara. Sambært lóg er tað stýrið sum setur stjóran fyri Kringvarpið og stjórin setur starvsfólk og sigur hesi úr starvi.
Hetta er undir øllum umstøðum í greiðari andsøgnvið lógarásetingarnar, viðmerkingarnar til lógina og er eisini greitt brot á alla siðvenju higartil.
Sambært lóg er tað stýrið sum setur stjóran fyriKringvarpið og stjórin setur starvsfólk og sigur hesiúr starvi. Hetta sigur Jákup Mikkelsen í fyrispurningi til landsstýriskvinnuna.
§52 fyrispurningur til Rigmor Dam, landsstýriskvinnu viðvíkjandi Kringvarp Føroya.
1. Tekur Rigmor Dam, landsstýriskvinna undir við, at Kringvarp Føroya er sjálvstøðugur almennurstovnur, sum virkar óheftur av politiskuskipanini?
2. Tekur landsstýriskvinnan undir við, at stýrið er ovasta leiðslan á stovninum og hevuryvirskipaðu ábyrgdina av, at ásetingarnar í lóginiog øðrum fyriskipanum um virksemi stovnsinsverða fylgdar?
3. Tekur landsstýriskvinnan undir við, at KvF-stjórin hevur ovast dagligu leiðsluna og at tað er stjórin sum setir og loysir starvsfólk úr starvi?
4. Hví hevur landsstýriskvinnan nú loyvtMentamálaráðnum at geva Kringvarpinumtænastuboð um ikki at seta ein nýggjantíðindaleiðara, hóast hægsti myndugleikin fyriKringvarpið er stýrið sum skal tryggja, at KvF er og eigur at vera óheft frá allari politiskariuppíblandan?
5. Virðir landsstýriskvinnan ikki, at tað sambærtlóg er tað stýrið setur stjóran fyri Kringvarpið og stjórin setur starvsfólk og sigur hesi úr starvi?
6. Ætlar landssstyriskvinnan við sínumtænastuboðum í veruleikanum at taka avgerð umhvør skal virka sum tíðindaleiðari fyriKringvapið. Virður landsstýriskvinnan ikki, at hettar er ein avgerð sum bert kann takast av dagligu leiðsluni fyri stovnin?
7. Er landsstýriskvinnan ikki vitandi um, at einkærustovnur ongan løgfrøðisligan rætt hevur at taka avgerð um, at ein frákoyrdur tíðindaleiðariskal setast aftur í starv, og at hettar er galdandiuttan mun til um kæran hjá tíðindaleiðaranumverður gingin á møti ella ikki?
8. Hvat politiskt motiv hevur landsstýriskvinnanfyri hesi atgerð móti Kringvarpinum, vitandi um, at hon, umframt at ger seg inn á kringvarpslógina, eisini greitt brýtur higartilnýttar mannagongdir og siðvenjur?
Viðmerkingar:
Síðani kringvarpslógin fekk virknað í 2006, hevurtað verið aðalreglan,...


text:
Um broyting av Býarplaninum og Almennu byggisamtyktini
fyri Runavíkar Kommunu
Við heimild í løgtingslóg nr. 13 frá 21. mai 1954 seinast broytt við løgtingslóg nr. 81 frá 25. Mai 2009, verður við hesum boðað frá, at Runavíkar býráð á fundi 29/04-2010, hevur viðtikið at endurskoða býarplanin og Almennu byggisamtyktina fyri Runavíkar Kommunu.
Endurskoðanin umfatar allar eigindómar og matriklar í bygdunum Funningi, Elduvík, Oyndarfjørð, Funningsfjørð, Skálafjørð, Skála, Skipanes, Søldarfjørð, Lamba, Glyvrar, Saltangará, Runavík, Rituvík og Æðuvík
Broytingarnar í býarplaninum og Almennu byggisamtyktini eru til skjals í tíðarskeiðnum frá 8. juni 2010 til og við 22. juni 2010 á býráðsskrivstovuni í Saltangará í upplatingartíðini og í skúlunum í bygdunum Funningi, Funningsfirði, Oyndarfirði og Skála. Eisini er møguligt at síggja skjølini á heimasíðuni www.runavik.fo á "Svørtu talvu" á framsíðuni og undir Bygging - býarplansbroyting.
Møgulig mótmæli og/ella broytingaruppskot skulu verða býráðnum í hendi í seinasta lagi 20. Juli 2010 í kommunuskrivstovuni í Saltangará.
Runavíkar býráð
Saltangará, tann 31/05-2010


text:
Orð: Zacharias Zachariassen
Lag 1: Jens Guttesen
Lag 2: Gunnar Justinussen
1. Tú lítur um bak og minnist svunnin ár,
tú sært, hvussu tíðin fer.
Skjótt hádagur svann og lívsins ungdómsvár,
brátt lívskvøld títt komið er.
Niðurlag: Enn roðar sólin á fjøll so blíð,
líðandi søkkur hon dimmið í.
Tak móti Jesusi, enn er tíð
– og sál tín er frelst og frí.
2. Tú minnist til sorg og minnist vandamál,
tú kennir til trongd og neyð.
Tú hugsar um dóm, áh, kæra, tyngda sál,
um tilveru, lív og deyð.
3. Nú náttin er nær, og kvøldið dimmist brátt,
tín lívssól til viðar fer.
Var fortíðin svár, so fell tó ei í fátt,
tí framtíðin vón tær ber.
4. Vend eyganum upp og gloym ta svunnu tíð,
og ogna tær Frelsaran.
Hann bar tína synd, títt myrkur og títt stríð,
tær æviga sælu vann.


text:
Ein sigur, tveir góðir javnleikir og fýra keðilig tap, er úrtøkan hjá sundalagsmonnum higartil í ár. Men, serliga javleikurin seinast móti B36 eigur at kennast teimum søtur.
Tá vit fyrr í ár hittust í steypakappingini vóru vit vitni til ein spennandi dyst har vertirnir helst eiga at kenna seg eitt sindur snýttar. Ikki tí, tvær hendur í ryggin inni í kriminella økinum, kann sagtans útloysa eitt brotsspark.
Vit spældu strævnan dyst mikukvøldið tá fyrra hálvfinalan í ársins Løgmanssteypi var avgreidd. Okkara pílar peika tó tann rætta vegin, og við allari viðring fyri vertunum, eiga vit ikki at ivast, men smekka til og fáa alt við okkum heim aftur.
Spennandi verður at síggja, og helst fara fleiri at nýta møguleikan at koma vit til dyst við ókeypis Stuðla-bussinum.
Góðan dyst øll somul og Koyr á, HB !!!!
Allir dystirnir í 8. umfari eru hesir:
1405 Skála – B36
1405 TB/FCS/Royn – KÍ
1405 NSÍ – 07 Vestur
1405 EB/Streymur – HB
1405 ÍF – Víking


text:
Ríkar eysturríkskar “sukurmammur” hjá ungum muslimskum monnum
Trælahandil og trælahald í ES-londum við ungum kvinnum, serliga úr Asia og Eysturevropa, síðan ES vaks, hevur fingið nógva miðlaumtalu og mótstøðu.
Eisini hevur økingin í kynsligum ágangi móti kvinnum í Evropa, tá islamska flóðaldan av ungum islamum breyt inn yvir Evropa í 2015, vakt øsing.
Ein vanlig inntøkukelda hjá ungum kvinnum (lesandi ella uttan arbeiði) er í Evropa blivin, at tær finna sær ein ríkan, eldri “sugar daddy” (sukurbabba), ið rindar teimum aftur fyri kynsligt undirhald. Hetta hendir við partanna samtykki.
Nú varpar eysturríkski teldumiðilin, Biber, ljós á eitt óvæntað fyribrigdi, sum kynsliga er øvugt av tí, vit vanliga vænta av kynságangi ella misbrúki.
Tey væl kendu orðini um “fúsa andan og veika holdið” gyldir eins væl fyri kvinnur sum menn (smbr. 50.000 danskar kvinnur, ið fullu fyri týskum uniformum við fíggindum í undir týsku hersetingini av Danmark 1940-45).
Biber vísir á trupulleikan, at múgvandi eysturríkskar kvinnur í stórum tali hava funnið sær ugga, undirhald og tvívegis umsorgan í ungum muslimskum monnum, ið tær føða, klæða og samsýna aftur fyri teirra kynsligu tænastur.
Netavísini tykir synd í hesum “neyðars” fremmandu ungu monnum, ið hvørki duga at tosa týskt ella at arbeiða (teir liva av sosialhjálp) og noyðast at búgva hjá og at selja sín kropp til hesar eldru eysturríkstu kvinnuligu trælahaldarar.
Trupulleikan heldur Biber vera, at teir villfremmandu koma úr patriarkalskari, t.e. mansdomineraðari, islamskari mentan, og at teir tí missa sjálvsvirði, hóast talan er um vaksin fólk, ið samtykkja at finna saman um hetta “quid pro quo”.
Biber nevnir fleiri dømi, eitt nú um neyðars Hasan, 24 ár, ið sigur, at unnusta hansara gevur honum fínan mat og drekka, heldur gessinum á honum uppi við at rinda fyri dýra kropsvenjing, men avbyrgir hann frá øðrum kvinnum.
Ella stakkals Tarek, 26 ára gamal úr Sýria, sum júst hevur rykt seg leysan úr klørnum á 51 ára gomlu “sukurmammu” síni, sum síðan hevur gingið hann niður og gjørt, at hann misti eitt arbeiði, hann royndi at fáa til at liva av.
Netavísin Biber kundi mælt islamskum ungum monnum at fara heimaftur til sína partriarkalsku mentan fyri at sleppa undan kvinnuligari misnýtslu.
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Heystarfat
Prát við Jørgen Niclasen
Trump heldur fram sína sigursgongd
Argentinski kavbáturin sprongdist eftir 40 millisekundum
Samrøða við Trine Camilla Joensen úr Valkyrjunum
Rúsdrekkaávirkaður og 12 persónar í bilinum
Myndarøð: Væleydnað seymiskeið fyri nýbyrjarar
Trolbátarnir fullfermdir á Leirvík
"Kom á 2069" - Sending 22
Smuglingin av fiskaflaki úr Norra vindur upp á seg
Prát við Svend Højgaard
Ísraelar og palestinar - sum dagur og nátt
55 vilja vera stjóri
Tvístøða kjaksending 24 - Lán til uttanlandaferðir
Lýsa fyri 70 milliónir í Fiskafingrum
Týsk Samherja-skip fingið nøvn
Ein sólskinssøga á vetri
Íslendsk lodnuskip hava rokveiðu - norðmenn á veg
Vandi fyri álvarsomum stríði millum Danmark og Grønland
Eg sakni heildarætlan fyri fiskivinnuna
R7 Premier League 9 - aftaná 24. umfar
Samrøða við Hans Jacob Hjelm, um Dansibandsfestivalin
Klipp fyri at brúka telefon í bilinum - kanska eisini í Føroyum
Messi brendi brotsspark
Samband
Postboks 226
FO-600 Saltangará


text:
Design – Unika smykkur
Undirvísari: Pernille Falch Heinesen
Skeiðslýsing:
Endamálið við skeiðinum er at geva luttakarunum kunnleika um unika smykkur – kropsprýði í serstøkum sniði.
Hugskotið, royndin og kenslan er miðdepilin í verkstovuni. Vit taka støðu til tilfar, stødd, formar og tær mongu skiftingarnar í gongdini at skapa eitt serstakt kropsprýði. Prýði, sum rúma persónsmensku, søgu, javnvág, álvara og gaman.
Komið verður inn í ein heim, har vit menna hugskot og læra at skapa av nýggjum: at gera model, at velja og at gera prýðislutirnar lidnar. Eisini við tilfari, sum vit ikki vanliga seta í samband við kropsprýði.
Vit royna at skapa eitt verk við støði í persónsmensku, typu og heimi tí, sum skal bera prýðið.
Høvuðsdenturin verður lagdur á at menna hugskot og minni verður gjørt við tekniskar loysnir.
Allir luttakararnir enda við sínum egna kropsprýði.
Praktiskt og teoretiskt: Einki krav.
Tíð: 4 leygardagar frá kl 10 – 17 í november mánað
Stað: Listaskúlin, Gl. Samkomuhúsið, Miðvág
Kostnaður: 2576 kr (kostnaðurin er fyri 28 tímar undirvísing og høli)
Tal av luttakarum: 12
Tekning: listaskulin@gmail.com
Samband: Um nakar hevur spurningar viðv. skeiðnum, kunnu tit spyrja Pernille (225298, pernille(kurla)dq.fo). Um tit hava spurningar, sum viðv. gjalding o.l. kunnu tit spyrja Listaskúlan listaskulin@gmail.com.


text:
23. okt 2007, 13:39
Mynd: Kristina Hansen er ættað úr Runavík, men er nú borgarstjóri í Nordkapp kommunu norðast í Norðurnoregi
Føroyingar finnur tú allastaðni, eisini í norðasta plinti í Noregi.
Uppi í Honningsvåg situr Kristina Hansen í borgarstjórasessinum, eitt álit henni varð víst eftir kommunuvalið í september.
Kristina hevur altíð havt áhuga fyri politikki, og gjøgnum starv sítt sum forkvinna í lærarafelagnum í Finnmørkini, er hon komin upp í kommunalpolitikk. Fyri fýra árum síðani varð hon vald í kommunustýrið fyri Arbejderpartiet, hóast hon stóð niðarliga á listanum. Har verður tann ovasti á listanum fyrst valdur.
Til valið hesaferð stóð hon hinvegin ovast, og varð tískil fyrstvald. Og hetta førdi so við sær, at hon fyri viku síðani varð vald til borgarstjóra av nývalda kommunustýrinum.
Kristina Hansen flutti til Noregs fyri skjótt 20 árum síðani, men hevur vitjað aftur á klettunum rættiliga javnan. Og hon fylgir væl við í tí, sum fyriferst her heima gjøgnum júst Olivant, ella Portalin.
Nordkapp er ikki so stór kommuna, eini 3.300 fólk, men hon hevur verið størri. Men eins og restin av útjaðaranum í Noregi flytir fólkið inn í býirnar, og tað merkir Nordkapp eisini. Fyri nøkrum árum síðani lá fólkatalið í kommununi millum 5.000 og 6.000 fólk.
Nordkapp er norðasta kommunan í Noregi og liggur í Finnmørkini. Og tað er stórt øki, størri enn Danmark, men har búgva einans 70.000 fólk.
Kristina Hansen plagar at hava kontakt við tey føroysku skipini, tá tey koma inn í Honningsvåg at bunkra.
Eg plagi at fara umborð at bidda seyðarhøvd frá teimum, sigur Kristina Hansen við Portalin.
© Áki Bertholdsen - Sosialurin


text:
Advokatyrki
Áseting av kostnaðinumAdvokatkostnaður er ymiskur fyri vinnuligar og privatar kundar.
Siðvenjan hevur verið at áseta advokatkostnaðin í procentum í mun til tær peningaupphæddir/virðir, sum málið snýr seg um. Jú hægri virði tess hægri samsýning.
Tímataksturin fyri vinnuliga ráðgeving er tó framvegis ofta hægri enn ráðgeving til privat, hetta tí at
- advokaturin krevur hægri tímagjald fyri handfaring og ábyrgd av stórum pengavirðum
- vinnufyritøkan hevur betur ráð at gjalda
- vinnufyritøkan dregur advokatkostnaðurin frá sum rakstrarkostnað
- vinnufyritøkan fær mvg´ið endurgoldið


text:
Jógvan Arge heldur fram við at geva bakspark
17. november 2016
Fíggjarætlanararbeiðið
Sitandi varaborgarstjóri gevir ilt av sær um framløgdu fíggjarætlanina fyri 2017.
Hví tað Jógvan? Tú hevur ikki atkvøtt fyri nakrari fíggjarætlan og tú kom heldur ikki við einari alternativari fíggjarætlan, har tú kundi vísa á, hvat tú vildi.
Nei, tú velur heldur at láta sum tú ert sannleikin og tann rættvísi, men er tað nú soleiðis?
Tú hevur sitið sum varaborgarstjóri og staðið í fremstu røð, tá myndir, snórar, fløg skulu loysast oman av. Eisini hevur tú staðið ovast á potinum og handað steyp og annað, sum skattgjaldarin hevur goldið, tá er alt ok. Men at vera við at taka tey tøk, sum eru grundalag undir tí tú handar - nei, tá knúskar tú meirilutan.
Tá snórar skulu klippast ella fløg loysast oman av, tá sæst og hoyrist tú.
Fráfarandi meiriluti hevur onga grund at kasta grús í maskinaríðið. Vit leggja eina fíggjarætlan og samtykkja hana, tí tað er okkum álagt. Vit, sum sita eru vald og sita til 31. des 2016.
Forsvarlig skattalækking
Vit lækka kommunuskattin, tí vit skulu ikki taka væl meira inn í skatti, enn vit brúka í einum fíggjarári.
Men, tá Fólkaflokkurin nú knappliga hevur boðað frá einum skattalætta uppá minst 2-4% og Framsókn vil niður á 16%, so er vandi á ferð á vælferðaøkinum, og tað vilja vit fyribyrgja, við at vísa mátahald.
Væl rikin kommuna
Vit hava uppraðfest eldraøkið við 8 mió.kr. árliga, og uppraðfestingar á ansingarøkinum, og aðrar uppraðfestingar innan kloakkir, viðlíkahald av bygningum o.s.fr.
Tórshavnar Kommuna hevur við ársenda eina skuld uppá 76 mió. kr. og hevur samstundis í løtuni ein tøkan pening uppá 80 mió.kr. Hetta vísir greiit, at vit levera til nýggja býráðið eina kommunu og ein kommunukassa, sum er sera væl fyri – longur er tann søgan ikki.
Tá tú endurtekur, at vit gera fortreð, ja so endurtekur tú teg sjálvan og tað, sum tú hevur staðið á odda fyri seinastu 2 árini - at liggja uppá lúr, ikki taka støðu og annars bara smoyggja tær undan.
Tú hevur sitið við valdið í 10 ár, har tú sat sum formaður í Mentamálanevndini í 8 ár. Tú var partur av breiðu samgongu í 2 ár, hví hevur tú t.d. ikki bygt Musikkskúlan? Tú hevur sitið við valdið í 10 ár tilsamans.
Jógvan, títt eftirmælið verður ivaleyst ein, sum bara tosaði og skrivaði nógv um trupulleikar í Tórshavnar Kommunu, men sjálvur ikki handlaði og skapti nøkur politisk úrslit.
Annfinn Brekkstein
býráðslimur fyri Sambandsflokkin í Tórshavnar Kommunu
RN
Aftur


text:
Tilfarið til nýggju bátabrúgvarnar í Klaksvík er komið til landið, og nú arbeiða finsku veitararnir við at fyrireika tær til útsetan á Vágni, upplýsir Klaksvíkar kommuna á heimasíðu síni.
Fyrireikandi arbeiðið verður gjørt úti á Norðborg á vestara armi, og so hvørt, sum brúgvarnar eru klárar, verða tær fluttar uppá pláss. Sum eisini sæst á myndunum, er talan um tungt tilfar, sum ikki letur seg flyta bara soleiðis; hvør brúgv vigar umleið 20 tons.
Byrjað verður við norðastu brúgv og ætlanin er so líðandi at flyta bátaplássini til nýggju brúgvarnar, so hvørt, sum tær gerast klárar. Tað er Ósbjørn Jacobsen, sum hevur gjørt tekningarnar av økinum, sum verður ein sjálvsagdur partur av maritima umhvørvinum við nýggja miðbýin.
Kelda og lesið meira HER


text:
Frá í dag av verða allar innkallingar frá Røntgendeildini á Landssjúkrahúsinum sendar borgarum umvegis Mínboks.
Hetta merkir, at uml. 12.000 innkallingar árliga verða avgreiddar umvegis Mínboks.
Mín boks virkar soleiðis, at eitt p-tal er knýtt at brævinum sum fer í Mínboks. Skipanin avlesur talið, og sendur tað í innbakkan hjá borgaranum.
Borgarin fær síðani ein T-post um, at bræv er komið í Mínboks.
Um borgarin ikki lesur brævið innan 2 dagar, fær hann ein T-post við áminning. Lesur hann framvegis ikki brævið í Mínboks innan nakrar dagar, verður tað prenta og borið út umvegis Posta.
Um borgarin ikki hevur melda seg til Mínboks, prentar skipanin brævið beinanvegin og borgarin fær tað umvegis Posta.
Til ber at melda seg til Mínboks á www.minboks.fo


text:
Nunavut
Nunavut (Inuktitut: ᓄᓇᕗᑦ, "okkara land") er tann størsti og norðasti landsluturin í Kanada. Tann 1. apríl í 1999 varð Nunavut lýst sum sjálvstýrandi landslutur. Upprunafólkið á staðnum, inuittar, eru 85 prosent av fólkinum í 2015. Tá ið tey fingu sjálvstýri, kundu tey fyri fyrstu ferð í stóran mun sjálv ráða í egnum landi og avgera, hvussu tey skulu skapa framtíð sína. Men tað er ikki lætt at stýra einum landsluti, sum er um leið líka stórur sum Grønland, har bara 34.000 fólk búgva, tey flestu spjadd í smáum bygdum. Vegalongdin í Nunavut er einans 21 kilometrar. Tey nýta flogfør at ferðast við og at flyta vørur við.


text:
Hóast regn og vind høvdu fleiri leitað sær oman í Fjósið klokkan trý, har skráin í dag legði út vid filmi og sjónbandaløgum, framleidd á summarskúlanum, Nóllywood.
Á filmsskúlanum, sum Klippfisk stendur fyri, og sum vardi frá fyrsta til ellinta juli, vóru í ár ellivu ung í aldursbólkinum 14 til 19 ár, sum hava brúkt tíggju dagar í Hoydølum, har tey hava fordjúpað seg í filmslistini.
- Tey hava arbeitt hart og hava verið serstakliga røsk og produktiv, sigur Rógvi Rasmussen, ið hevur brynjað seg vid bláum regnjakka og góðum lagi.
Rógvi er ein av lærarunum á filmsskúlanum. Regn og vindur píska yvir Syðrugøtu og yvir Fjósið, men tó so koma sum frálíður fleir regnvát fólk inn um fjósadyrnar. Tey eru so at siga gjøgnumbloytt, men sessast á kirkjubenkrunum frá Eidis kirkju, id eru stilladir upp til høvið, og hyggja miðsavnandi at skerminum, har fyrsti filmurin, ein sálarligur spenningssfimur, ið er høvuðsverkætlanin á Nóllywood, verður vístur, eftir at stutti animatiónsfilmin, ið innleiðir tiltakið, er liðugur.
- Hesi fáu sekundini av filmi hava tikið tveir dagar at framleitt, greiðir Rógvi frá í upplegginum og letur okkum skilja, at tað at gera film ikki er nakað ein ger, bara soleidis.
- Fyrstu helvtina av Nóllywood er nógv frálæra, og vit gera nógvar styttri venjingar innan filmskapan. Síðstu fimm dagarnar á summarfilmsskúlanum framleiða tey ungu fólkini eina filmsverkætlan, har tey sjálvi skriva, leikstjórna og leggja til rættis, og tad er hetta úrslitið, id verdur sýnt í Fjósinum í dag, sigur Rógvi og leggur afturat, at umframt filmarnar verða brot fra "behind the scenes" eisini víst.
Uppleggið hjá Rógva tekur umleid 25 minuttir og filmssýningarnar taka eisini slakar 25 minuttir.


text:
Navn: Álvan 2
Skrásetingar nr.: FR94104
Folađ: 1994
Kyn: Ryssa
Litur: Svřrtbrún
- Hevur litgenini Ee aa toto -f
Stongmát: 117,5cm uttan skógvar
Sinnalag: Rólig og fitt. Hevur ikki veriđ serliga nógv í hondum, men er tó von viđ at hava fólk rundan um seg og sigur ikki serliga nógv til tađ, men vil ikki altíđ lata tey nćrkast sćr heilt og gongur tá undan.
Eigari: Tórstein Holm - Djúpadalur
Fortíđ: Álvan varđ folađ í Sumba hjá Regin úr Hřrg. Tórstein hevur átt hana síđani 1995, men hon fór ikki til Djúpadals, fyrrenn í 2000. Har hevur hon veriđ síđani.
Váriđ 2011 var hon flutt til drívhúsiđ viđ Kirkjubř.
Avkom:
Brúsi 1 - FR02101
Síđani fekk hon 2 onnur fyl, eisini saman viđ Rólvi3. Men tey doyđu tíverri, tí Brúsi1 seyg enn frá Álvuni og trokađi hini burtur. Tey vórđu ikki skrásett.
Brúsi 2 - FR07103
Reyđi - FR08101
Disan - FR09104
Múli 2 - FR10101
? - FR11101


text:
Apopleksideildin
Deildin er ein endurvenjingardeild fyri sjúklingar við apopleksi.
Endamálið við Apopleksideildini er at kanna, viðgera og røkta sjúklingar við apopleksi.
Endurvenjingin byrjar beinanvegin, sjúklingurin verður innlagdur, og er ein týðandi partur í samlaðu viðgerðini. Málið er, at sjúklingurin gerst so sjálvbjargin í gerandisdegnum sum til ber.
Á deildini er viðgerðartoymi við lækna, skrivara, røktarstarvsfólki, ergoterapeuti, fysioterapeuti, logopædi, kostráðgeva og neuropsykologi.
Starvsfólkið á deildini ynskir eitt gott samstarv við sjúkling og avvarðandi, so øll kenna seg væl kunnað og trygg við viðgerð og endurvenjing á deildini.
Sjúklingurin og avvarðandi eru miðdepilin í arbeiðinum á deildini og vit veita frálæru, stuðul og umsorgan bæði til sjúklingin og til tey avvarðandi.
Deildin hevur 8 neurointensivar sengur (apoplexia cerebri) og 2 sengur til akuttar neurointensivar sjúklingar.
Apopleksideildin hevur 10 seingjapláss, 2 akut og 8 endurvenjingarspláss, og er partur av medisinska deplinum.
Undir innleggjan
Ta fyrstu tíðina verða kanningar gjørdar fyri at staðfesta atvoldina til apopleksi, og neyðug viðgerð verður sett í verk. Innan 1-2 døgn kunnar læknin um støðuna hjá sjúklinginum og um tær kanningar, ið eru gjørdar. Næstu dagarnar leggur viðgerðartoymið ætlan fyri endurvenjingina. Endurvenjingin byrjar, tá sjúklingurin kemur á deildina og er alt samdøgrið. Hetta inniber til dømis at koma upp, vaska sær, lata seg í, eta o.s.fr. Virksemið á B7 hevur til endamáls at endurvenja sjúklingin sambært eini tilrættalagdari ætlan, sum svarar til tey mál, sum sett eru fyri júst tann sjúklingin. Umráðandi er at hava hóskandi klæðir við á deildina, so sum buksur at venja í og skógvar sum sita væl, t.d. sandálur við hælreim.
Familjusamrøða
Samskifti við sjúkling og avvarðandi er ein týðandi partur av sjúklingagongdini. Tískil bjóða vit sjúklingi og avvarðandi samrøður við toymið. Innan 10 dagar verður innkallað til familjusamrøðu. Í samrøðuni luttaka sjúklingur, avvarðandi og viðgerðartoymið. Her verður tikið samanum viðvíkjandi fyrstu tíðini á deildini. Sjúklingur og avvarðandi greiða frá støðuni áðrenn innlegging. Toymið greiðir frá sjúkustøðu, medisinskari viðgerð, venjing í gerandisdegnum á deildini, fysioterapi og ergoterapi. Tosað verður um bústaðarviðurskifti, og kunnað verður um møguliga heimavitjan, sum er fyri at meta um umstøðurnar í heiminum við atliti at vikuskiftisfrí og útskriving. Um neyðugt, verður mælt til at søkja røktarheimspláss so tíðliga í sjúklingagongdini sum gjørligt, tí bíðitíðin í flestu førum er long.
Miðskeiðissamrøða
Í hesi samrøðuni verður tosað um núverandi støðu sjúklingsins. Eisini verður tosað um bústaðarviðurskifti við atliti at vikuskiftisfrí
Endasamrøða
Stutt áðrenn útskriving verður innkallað til eina endasamrøðu. Her verður útskriving løgd til rættis.
Heim um vikuskiftið
Tað er umráðandi, at sjúklingurin sleppur heim at royna seg og uppliva onnur viðurskifti, sum stimbra og geva nýggja orku til venjing. Tí verður mælt til, at sjúklingar fara heim um vikuskiftið at royna seg.
Gerandisdagurin á Apopleksideildini
Kl. 7.00 – 9.00
Persónlig røkt
Her verður vant at gera flytingar frá song til stól/koyristól, at busta tenn, vaska sær, lata seg í og tílíkt.
Kl. 8.00
Morgunmatur
Kl. 10.00 – 12.00 og 13.00 – 15.00
Kanningar/Venjing
Stovugongd og kanningar fara fram eftir tørvi Avtalaðar venjingar við terapeuti Avvarðandi eru vælkomin at luttaka til venjingar við terapeuti eftir avtalu.
Kl. 11.30 – 13.00
Døgurði
Máltíðirnar eru umráðandi fyri at fáa neyðuga orku. Samstundis verða máltíðirnar brúktar sum liður í endurvenjingini. Til høvuðsmáltíðirnar hevur sjúklingurin tørv á at kunna hugsavna, og tá er umráðandi, at avvarðandi ikki eru til staðar í matstovuni.
Kl. 13.00 – 14.00
Hvílutíð
Aftaná apopleksi eru sjúklingar móðari enn vanligt. Tað er tí umráðandi, at sjúklingurin fær hvílt seg mitt um dagin. Ymiskt er, hvussu nógva hvíld hvør einstakur hevur tørv á. Vitjandi verða biðin um ikki at órógva hesa tíð á degnum.
Kl. 14.00
Seinnapartsdrekka
Kl. 15.00 – 16.00
Vitjanartíð
Kl. 17.30 – 18.30
Nátturði
Kl. 19.00 – 20.00
Vitjanartíð
Kl. 20.00
Kvølddrekka
Møguleiki er at hyggja í sjónvarp í uppihaldsstovuni, spæla spøl, lesa og tílíkt
Til ber at taka hesa kunning niður sum faldara her: Vælkomin á B7
Hentar heimasíður
www.hjernesagen.dk www.dsfa.dk
Eisini ber til at venda sær til:
Heilafelagið í Føroyum
tlf. 321520 ella T-post: heilaf@post.olivant.fo


text:
Á samkomu á Býarbókasavninum í Havn seinnapartin varð avdúkað, at føroyski rithøvundurin Rakel Helmsdal hevur fingið virðisløn Útnorðurráðsins fyri barna- og ungdómsbókmentir.
Formaðurin í føroysku dómsnevndini, Oddfríður Marni Rasmussen, handaði Rakel Helmsdal heiðurin og tær 60.000 krónurnar, sum fylgja við virðislønini.
Í grundgevingini sigur dómsnevndin (lænt frá Birkblogg):
"Forelskilsi, vinalag og svik eru evni, sum verða viðgjørd í nýggju ungdómsbókini hjá Rakel Helmsdal.
Høvuðspersónurin er gentan Argantael. Argantael er dugnalig og vøkur, og er væl dámd í skúlanum, tí hon hevur alt tað nýggjasta nýggja. Hon tykist at hava alt, sum ein tannáringur kann hugsa sær, men so er ikki. Tað, sum Argantael helst vil hava, eru foreldur, sum brýggja seg um.
Sum lesari fært tú innlit í lívið hjá Argantael saman við einum pápa, sum krógvar sínar kenslur í ov nógvum arbeiði og eini sálarsjúkari mammu - tvey vaksin, sum ikki megna at seta barnið í miðdepilin. Hesin kenslusári tannáringur hevur mestsum ov nógv at dragast við, tá ið hon hittir hálvsystkini Dagan og Morganu, stutt eftir at ein vanlukka hevur rakt heim hennara. Argantael ger av at taka sítt egna lív.
Hon, sum róði eftir ælaboganum er skaldsøga til ung og vaksin, sum gongur fyri seg í einum býi, Port Janua, sum er ein fiktivur býur, sum Rakel hevur brúkt í fleiri av sínum bókum, men kortini er hetta ein býur, sum hevur alt tað, sum vit kenna aftur frá býum í Føroyum og øðrum býum í Norðurlondum. Bókin tekur brot úr veruleikanum og setur tey í ein fiktivan bý. Persónarnir eru ung nú á døgum. Teir hava trupulleikar, sum ung hava at dragast við, og sum til allar tíðir hava hugtikið ungdómin sum lesara. Vit hava við samkyndleika at gera, við sjálvmorð, við sambandi millum foreldur og børnini, við tað modernaðu og samansettu familjuna og við ta trilvandi tilveru, sum ung hava og til allar tíðir hava havt: at royna at rógva eftir lukkuni, eftir eydnuni, eftir kærleikanum, eftir vinalagnum, sum altíð flytir seg undan, eins og ælagbogin.
Bókin er skrivað til tónleikin Enigma Variations eftir enska tónaskaldið Edgar Elgar. Hetta hevur ikki beinleiðis við søguna at gera, men tað er við til at halda huglagnum uppi, og bygnaðinum føstum og strommum. Hetta er ein bók, sum á høgum støði, lýsir ungdómsins truplastu evni, og tá ið vit hava lisið hana, bryggja vit víðari, vit gera okkara egnu søgu, okkara egna enda á bókini."
Bókmentavirðisløn Útnorðurráðsins verður handað annaðhvørt ár til rithøvundar í Ísland, Grønlandi og Føroyum. Hetta er aðru ferð ein føroyingur fær heiðurin; Bárður Oskarsson vann í 2006.


text:
Ljóðbussurin er ætlaður sum amboð til ljóðarbeiði í fyrsta flokki. Ljóðbussurin skal vísa, hvar í munninum, tey ymisku ljóðini verða myndað. Tey ljóðini, sum sita fremst í bussinum, verða myndað fremst í munninum. Bussurin er býttur í 4 litir, og litirnir umboða: varrar, framtungu, miðtungu og baktungu. Til dømis verða b og v myndað við varrunum, n við framtunguni og k við baktunguni.
Ljóðbussurin hoyrir til útgávuheildina Hervør og Høgni – lesibók til fyrsta.
Bókstavahúsið hevur verið brúkt, bæði í Føroyum og í grannalondunum, men tá grafikarin varð settur á uppgávuna í sambandi við hesa útgávuna, kom hann við tí hugskoti, at vit skuldu skifta húsini út við ein buss. Grundgevingin var, at tað var lættari at tosa um fremst og aftast í einum bussi enn í húsum, og hesum góvu vit honum rætt í.
Sjálvljóðini eru sett í ‘ferðstrípur’ eftir, hvar í munninum tey verða myndað.
Ð sæst ikki, tí vit kunnu ikki siga, hvar í munninum tað verður myndað, uttan vit vita, hvørjum øðrum ljóðum tað stendur saman við. Tí hava vit koyrt Ð í viðførisrúmið.
Hugskot og Layout: Hannis Egholm
Ljóðfrøðilig viðgerð: Zakaris Hansen
Prent: Føroyaprent
Plakatin kostar 100 kr og fæst til keyps á Bókamiðsøluni og í bókasølum kring landið.
Hervør og Høgni – lesibók til fyrsta er fyrsta bókaheildin í røðini um Hervør og Høgna.
Bókin er ætlað sum gr...
Arbeiðsbók 1 hoyrir til ljóðpartin (fyrra part) av lesibókini. Ein opna er í arbeiðsbókini til hvørja síðu í l...
Arbeiðsbók 2 hoyrir til tekstpartin (seinna part) av lesibókini. Uppgávur eru í arbeiðsbókini til allar søgur ...
Í lærarabókini eru gjøgnumgongd og hugskot til allar síðurnar í lesibókini. Har eru eisini svarlisti til arbei...
Bókstavakortini eru prentað á kartong í A-4 stødd. Hvørt kortið hevur eina mynd úr lesibókini saman við bóksta...
Hugskot og Layout: Hannis Egholm
Ljóðfrøðilig viðgerð: Zakaris Hansen


text:
- Tíðindi, mentan og ítróttur
Støðan í tinginum: Menningarkvotur merkja kjakið
Orðaskiftið um fiskivinnunýskipanina byrjaði í løgtinginum beint áðrenn klokkan hálvgum tvey meira enn tríggjar tímar seinni, enn tað skuldi.
Í løtuni eru tinglimirnir í gongd við at viðgera uppskotið um fiskivinnunýskipan, og orðaskiftið hevur nú varað góðar tveir tímar.
Menningarkvoturnar merkja kjakið
Tað, sum hevur merkt kjakið, eru menningarkvoturnar - tað sum kallast grein 60 í uppskotinum um sjófeingi.
Kjakið hevur snúð seg um, at tað eru tvey øki, sum andstøðan sigur vera fyri vanbýti, nevniliga Eysturoyggin og Norðoyggjar. Andstøðan heldur, at hesi øki ikki fáa ein serliga stóran lut í menningarkvotunum.
Í upprunauppskotinum verður einki øki nevnt sum eitt øki, ið skal kunna fáa menningarkvotur. Har stendur, at øki við stórum arbeiðsloysi ella minkandi fólkavøkstri, kunnu fáa menningarkvotur.
Andstøðan: Eysturoy og Norðoyggjar fyri vanbýti
Men í broytingaruppskotinum, sum samgongan hevur lagt fram fyri tingið í dag, verða í viðmerkingunum nevnd fimm øki, sum kunnu hava uppiborið eina menningarkvotu, tí hesi øki onkursvegna lúka treytirnar fyri at kunna fáa tillutað menningarkvotur.
Hesi øki eru Suðurstreymoy, Norðstreymoy, Vágar, Sandoy og Suðuroy. Tað hevur follið andstøðuni fyri bróstið, tí sostatt verða Eysturoyggin og Norðoyggjar fyri vanbýti.
Tað stendur tó, at Eysturoyggin og Norðoyggjar kunnu eisini fáa tillutað menningarkvotur, um hesi øki lúka treytirnar. Men í verandi løtu lúka júst hesi bæði økini ikki treytirnar, tí har eitt nú ikki er stórt arbeiðsloysi, og harafturat hava økini hampuliga góða atgongd til sjófeingi.
Andstøðan heldur, at tað er skeivt ikki at geva hesum økjum møguleikan við tí grundgeving, at hesi øki eru væl fyri.
Andstøðan vildi upprunaliga strika menningarkvoturnar, soleiðis at tær ikki vóru partur av lógaruppskotinum. Nú snýr kjakið seg um, hví júst hesi øki - Norðoyggjar og Eysturoy - ikki fáa lut í menningarkvotunum.
Tað er ilt at siga, hvussu leingi kjakið fer at halda fram. Tingformaðurin segði í dag, at tað væntandi for at vara umleið 5-6 tímar.
Sí eisini


text:
- Tíðindi, mentan og ítróttur
Tvey føroysk met í norðurlandameistarakapping
Metini í 400 metrar frí og 200 metrar ryggsvimjing hjá kvinnum eru sligin
Vár E. Eidesgaard úr Havnar svimjifelagi, sum kappast í norðurlandameistarakapping í Danmark, eigur nú metið í 400 m. frí
Tíðin hjá Vár var 4.17.87. Gamla metið á 4.18.31 átti Sára R. Nysted.
Svimjing.com skrivar, at Vár bleiv nummar fýra. Hon var bara seytjan hundraðpartar frá bronsuni.
Signhild Joensen føroyskt met í 200 metrar ryggsvimjing
Signhild Joensen úr Ægir hevur eisini svomið skjótari enn nakrantíð fyrr.
Signhild átti sjálv gamla metið á 2.11.53, men tað stendur nú væl sterkari við tíðini 2.13.76.
Bæði Signhild og Vár eru so mikið ungar, at metini hjá teimum eru eisini føroysk juniormet.


text:
HB væl umboðað á landsliðnum
Lars Olsen, landsliðsvenjari, hevur úttikið 23 spælarar til HM-undankappingardystirnar ímóti Lettlandi og Ungarn.
Á tíðindafundi í FSF-húsinum mánamorgunin setti Lars Olsen, landsliðsvenjari, navn á teir 23 spælararnar, ið eru úttiknir til HM-undankappingardystirnar ímóti Lettlandi og Ungarn.
Leygardagin 7. oktober spæla Føroyar og Lettland á Tórsvølli, og týsdagin 10. oktober spælir føroyska landsliðið á útivølli ímóti Ungarn.
Fimm spælarar hava fingið landsliðsboð hesa ferð, sum ikki vóru við seinast, tá Føroyar spældu ímóti Portugal og Andorra.
Trygvi Askham avloysir Símun Rógva Hansen, sum er skaddur, meðan hinir fýra eru Sonni Ragnar Nattestad, Jóhan Troest Davidsen, Pól Jóhannus Justinussen og Hallur Hansson.
Allir, ið hava fingið landsliðsboð, eru hesir:
Trygvi Askham, EB/Streymur
Róaldur Jakobsen, Patrik Johannesen og Odmar Færø, B36
Atli Gregersen, Fróði Benjaminsen og Sølvi Vatnhamar, Víkingur
Teitur M. Gestsson, Ári Mohr Jónsson og Jóhan Troest Davidsen, HB
Pól Jóhannus Justinussen, Karl Løkin og Klæmint A. Olsen, NSÍ
Rene Shaki Joensen, Grindavík (ÍS)
Gunnar Nielsen, FH Hafnarfjørður (ÍS)
Jónas Tór Næs og Kaj Leo í Bartalsstovu, ÍBV (ÍS)
Rógvi Baldvinsson, Bryne BK (NOR)
Sonni Ragnar Nattestad, Molde FK (NOR)
Gilli R. Sørensen, SK Brann (NOR)
Hallur Hansson, AC Horsens (DK)
Jóan Símun Edmundsson, OB (DK)
Viljormur Davidsen, Vejle BK (DK)
Vit fegnast almikið um at okkara Teitur, Ári og Jóhan Troest hava fingið landsliðsboð. Eisini er hugaligt at síggja, at René Shaki, Gunnar Nielsen og Hallur Hansson eru við aftur, og ynskja vit øllum bestu eydnu við komandi uppgávunum.
Heimildari: fsf.fo


text:
Advokatyrki
RættarhjálpatryggingHvat merkir tað at hava rættarhjálpatrygging?
Svar: Tryggingin rindar neyðugan advokatkostn. til egnan advokat og annan kostnað, sum t.d. útreiðslur til sýn í samband við rættarmál, t.d. um manglar í samband við keyp ella arbeiði sum gjørt er. Tryggingin rindar eisini málskostnað sum tú verður at gjalda til mótpartin. Men upphæddin frá tryggingini er avmarkað til ávísa upphædd.
Hvør hevur rættarhjálpatrygging?
Svar: Tey sum eiga sethús og hava pakkatrygging. Flestallar fastognartryggingar í dag eru pakkatryggingar og sostatt eisini rættarhjálpatrygging.
Fevnir hon um allar trætur?
Svar: Nei - og bara um privat og ikki vinnulig viðurskifti, Herumframt er ein røð av rættarmálum, sum tryggingin ikki fevnir um, t.d. ikki um trætur millum arvingar og millum hjúnafelagar.
Er neyðugt at rættarmálið endar við dómi?
Svar: Nei, um fyrireikandi stig til rættarmálsførslu hava verið neyðug fyri at fáa semju í lag, so hevur tryggingin eisini møguleika at rinda - hóast semja verður gjørd - áðrenn málið kemur til dóms.
Dømi um øki, har tryggingin eigur at brúkast:
Í samband við keyp av fastogn, har manglar eru, sum seljarin ikki vil viðurkenna ella fæst at fáa í rættlag innan rímiliga tíð.
Hvør er munurin á rættarhjálpatrygging og fríari rættarmálsførslu, sum tað almenna rindar?
Fría rættarmálsførslu fær tú bert, um tú hevur inntøku undir ávísa upphædd. Rættarhjálpatryggingin hevur ikki slíka avmarking.


text:
Kapitalisma
Kapitalisma, eisini nevndir eyðvald, er politisk hugsjón, har rætturin hjá einstaklinginum til at avgera sítt egna lív er umráðandi. Einskildur ognarrættur, lágur skattur og ein veikur statur eru umráðandi í kapitalistiskum samfeløgum. Sosialisma, anarkisma og kommunisma høvdu upprunaliga tað fyri eyga at avtaka kapitalismu. USA man vera landið í heiminum í dag, sum ber sterkastan dám av kapitalismu. Greiðastu mótsetningar til kapitalismu eru sosialisma og kommunisma.
Evropa, USA og Vesturheimurin hava verið kapitalistisk síðan ídnaðarkollveltingina í 18. øld. Í kapitalistiskum londum er marknaðar búskapur. Útboð og eftirspurningur gera av, hvussu prísirnir eru - eftirspurd vøra er dýrari.


text:
Wrath of the Righteous
Azha'i Zon Kuran
Description:
Azha’i er lítla thiefling gentan, sum var tann fyrsta, hvørs bønir Azzah hoyrdi. Hon og familja hennara hava ferðast alt lív hennara. Ongastaðni vóru tey vælkomin, allastaðni møtti tey fólki, sum vóru fíggindasint. Azha’i veit ikki hví tey at enda fóru til júst Mendev, men hon minnist, at ein deild av fullum crusaders jagstraðu tey inn í Worldwound, og hvussu leiðarin hjá deildini av crusaders drap abba hennara, tá hann datt og ikki kom nóg skjótt upp aftur.
Azha’i hevur fingið eina nýggja tilveru, og er sæð sum ein barnaprofetur, hjá lítlu, men vaksandi, kirkjuni, ið tilbiðir Azzah. Hon bókstavliga tilbiðir Azzah, er farin at seta hárið uppá sama máta, ganga í somu litum, og fylgir øgiliga neyvt øllum tí, ið Azzah sigur henni, og tí, ið Azzah vísir í verki. Tá Azha’i er úti og spælir, so eru tað serliga tey børnini, sum vanliga verða happaði, ið samlast kring hana. Tey vita, at sjálvt ikki stóru dreingirnir, tora at gera nakað, tá hon er nær.
Azha’i er ein level 1 cleric – og fær kreftir sínar frá Azzah.


text:
Vit gerast alt meira tilvitaði um javnstøðu. Avbjóðingarnar hjá bæði monnum og kvinnum eru mangar, og somuleiðis teir ágóðar, sum bæði kyn fáa av øktari javnstøðu. Vit tosa ikki longur um javnstøðu sum eitt reint kvinnustríð, men sum eina avbjóðing, ið vit mugu loysa í felag. Kvinnur og menn og øll tey ímillum.
Tí skipar Javnstøðunevndin saman við Norðurlandahúsinum og Fróðskaparsetrinum fyri einum VITSKU-tiltaki við kynsgranskarunum Kenneth Reinicke og Firouz Gaini, har evnið er menn og javnstøða. Tiltakið verður í Norðurlandahúsinum. Altjóða Mannfólkadagin sunnudagin 19. november.
Skráin er í tveimum pørtum:
Kl. 14 verður dokumentarfilmurin "The Mask You Live In" eftir Jennifer Siebel Newsom sýndur
Kl. 16 byrjar VITSKU-tiltakið við fyrilestrum og kjaki
Ólavur Ellefsen, formaður í Javnstøðunevndini, setir VITSKU-tiltakið kl 16. Fyrra fyrilesturin heldur Firouz Gaini, lektari í antropologi og samfelagsvísindum, og verður hann um mannfólkaleiklutin í føroyskum konteksti. Síðandi heldur Kenneth Reinicke, lektari á RUC, fyrilestur um leiklutin hjá monnum í dag – m.a. í kjalarvørrinum av #metoo rørsluni. Aftaná verður høvi at seta spurningar og kjakast. Tiltakið endar kl. 17.45.
Tiltakið Altjóða Mannfólkadagin er ókeypis og fyri øll áhugað - bæði kvinnur og menn.
Altjóða Mannfólkadagur í fleiri enn 60 londum
Altjóða Mannfólkadagurin verður á hvørjum ári hildin í fleiri enn 60 londum. Í ár er fyrstu ferð, at skipað verður fyri tiltaki hendan dagin í Føroyum.
Endamálið hjá Altjóða Mannfólkadegnum er millum annað at varpa ljós á heilsu hjá monnum og dreingjum, at betra viðurskiftini millum kynini, fremja javnrættindindi og at varpa ljós á jaligar mannfólkafyrimyndir. Dagurin er samstundis eitt høvi hjá monnum at hátíðarhalda teirra úrslit og ávirkan, serliga teirra ávirkan á samfelag, familju, hjúnalag og barnauppaling samstundis sum gjørt verður vart við mismunin, teir eru úti fyri.
Evnið í 2017 er Heiðran av monnum og dreingjum - fyri teirra positivu ávirkan á teirra nærmastu, familju og vinir, á arbeiðsplássið og samfelagið, á teirra land og á heimin.
Sambært heimasíðuni hjá Altjóða Mannfólkadegnum eru mannfólk í dag undir stórum trýsti og mismuni.
Vit vita, at heilsan hjá monnum er verri enn hjá kvinnum í nærum øllum pørtum av heiminum. Nýggj tøl frá heimsheilsustovninum (WHO) vísa, at heimsumfatandi var væntaða livitíðin í 2015 69 ár hjá monnum mótvegis 74 ár hjá kvinnum. Kvinnur kring heimin liva í miðal 5 ár longri enn menn.
Vit vita, at meiri enn 95% av deyðiligum arbeiðsvanlukkum raka menn og at 99% av falnum í kríggi eru menn.
Vit vita eisini, at í nærum øllum heimsins londum eru sjálvmorðstølini verri hjá monnum enn kvinnum, og í miðal eru tølini upp í tríggjar ferðir hægri hjá monnum. Í Russlandi eru tað 6 menn fyri hvørja 1 kvinnu.
Tey flestu vita, at menn eru verri stillaðir familjurættarliga í flestu londum og í vesturheiminum klára menn og dreingir seg verri í skúlum og hægri lærustovnum.


text:
Gentur U18 og Kvinnur leikarafund hóskvøldið
Hóskvøldið kl. 20 verður leikarafundur í 07 Vestur-húsinum fyri allar Gentur U18 og Kvinnur. Á skránni eru nøkur orð frá venjaranum, Silva, og gjøgnumgongd av venjingarætlan. Allar eiga at møta.
Sum kunnugt verður Silva høvuðsvenjari hjá GU18 og Kvinnum, og hetta verður so fyrsta høvið at møta venjaranum í hesum sambandi.
Kappingin hjá GU18 byrjar væntandi um hálvan mars, meðan 2. deild hjá kvinnum plagar at byrja miðskeiðis ella seint í apríl.
Komandi dystir
Betri-deildin, 20. jan. kl. 11:00
07 Vestur - Skála Útsett
(Venjingardystur)
FUTSAL
GU12, 20. jan. kl. 11:50 (Argir)
DU12, 21. jan. kl. 13:00 (Argir)
GU14, 21. jan. kl. 18:25 (Argir)
Fleiri
Stigatalvan
Málskjúttar


text:
Týsdagin í hesi vikuni hevði Poul Michelsen, landsstýrismaður í uttanríkis- og vinnumálum fund við Ilya Shestakov, russiskur ráðharri fyri fiskivinnu, alivinnu og landbúnaðarmál, sum er á vitjan í Føroyum
Á fundinum umrøddu partarnir handilsviðurskiftini landanna millum, upplýsir Uttanríkis- og vinnumálaráðið á heimasíðu síni.
Útflutningurin av føroysku fiskavørum til Russlands er øktur munandi seinnu árini. Sum liður í økta samhandlinum er komin í lag ein føst sjóvegis farmaleið millum Føroyar og St. Pætursborg. Handilin við Russland hevur stóran týdning fyri føroyska búskapin, og landsstýrið arbeiðir tí miðvíst fyri at betra um handilssambondini við Russland.
Føroyar eru millum fremstu tjóðir innan aling, eisini innan tøkni og serkunnleika, og Shestakov bar fram, at russar hava stóran áhuga fyri føroyskari serfrøði og í samstarvi innan aling. Landsstýrismaðurin og ráðharrin umrøddu somuleiðis møguleikarnar fyri øðrum vinnuligum samstarvi.
Poul Michelsen nýtti eisini høvi at kunna russiska ráðharran um føroyska búskapin og fjórða útbjóðingarumfar eftir kolvetni í føroyskum øki. Landsstýrismaðurin í uttanríkis- og vinnumálum skal eisini eftir ætlan luttaka á World Food Moscow Fair, ið verður í september.
Kelda: uvmr.fo


text:
- Vit hava hvørki nóg nógv ella nóg góð tøl fyri, hvussu nógvir útlendingar eru í Føroyum og arbeiða. Vit hava bara eina hóming.
Soleiðis sigur Ken Nónklett, leiðari á Útlendingastovuni í Føroyum.
Útlendingaøkið er danskt málsøki, og hóast hundraðtals útlendingar arbeiða í serliga byggivinnuni í løtuni, so er eingin føroyskur myndugleiki, sum hevur eitt yvirlit yvir, hvussu nógvir ella hvørjir útlendingar uppihalda seg og arbeiða her í løtuni.
- Vit síggja ikki, hvør fær endaligt uppihaldsloyvi. Vit hava ikki heimild at fáa avrit av loyvunum hjá útlendingum í Føroyum, men vit kunnu fáa tøl frá donskum myndugleikum, tá ið vit biðja um tey, sigur Ken Nónklett.
Krevja betri tøl
Hóast føroyska útlendingastovan fær nøkur tøl, so eru tey ikki nóg góð. Tí hevur útlendingastovan nú eisini biðið donsku útlendingastovuna um betri tilfar frameftir.
- Í veruleikanum fáa vit nøkur tøl, og tey geva okkum eina hóming, men tey eru rætt og slætt ikki eftirfarandi. Vit hava gjørt greitt, at vit vilja gjarna hava meiri nágreinilig tøl, tí tað er sjálvandi ikki nøktandi, at vit í Føroyum ikki vita, hvussu støðan er á økinum. Vit vita til dømis ikki, hvat slag av umsóknum, talan er um, um tað er nýggjar umsóknir ella framleingjan, sigur Ken Nónklett.
Tøl og metingar frá útlendingastovuni siga, at tað vóru 220 mál um arbeiðsloyvi í Føroyum í 2015. 91 umsóknir vóru um arbeiðs- og uppihaldsloyvi fyrstu ferð, 115 umsóknir vóru um longt loyvi og 14 umsóknir vóru um varandi loyvi, sum søkjast kann um eftir sjey ár í Føroyum.


text:
Landsstýrið hevur tikið NOK 550 mió. í láni á norska marknaðinum. Lánstíðin er 15 ár, og er rentan, sum landskassin skal rinda, 1,81% um árið.
Landsbankin upplýsir, at lánið fer til at umfíggja part av lánsbrævaláni hjá landskassanum, sum fellur til gjaldingar 27. juni í ár. Lánið, sum verður umfíggjað, er eitt fýra ára langt lán á DKK 1 mia. Rentan á hesum láni er 1,75%
Soleiðis er tað eydnast Landsbankanum, vegna landsstýrið, at taka eitt 15 ára lán til nærum somu rentu, sum rentan á tí fýra ára langa láninum, sum skal umfíggjast.
Ratingfyritøkan Moody’s hevur í fleiri av sínum frágreiðingum víst á, at tað hevði verið ein fyrimunur, vórðu Føroyar minni tengdar at stutttíðarfígging. Longri fígging minkar um umfíggingarváðan, tí minni partur av skuldini skal umfíggjast hvørt árið.
Lánið er tikið í norskum krónum, men høvuðsstólur og renta er umlagt til danskar krónur við einum "swappi", fyri at sleppa undan kursváðanum, sigur Landsbankin.
Vanliga hava lán verið umfíggjað við at landskassin hevur givið út 4 til 5-ára lánsbrøv og selt hesi á føroyska og danska marknaðinum, men hesa ferð er ein partur, um DKK 450 mió., fíggjaður við ónoteraðum lánsbrøvum í norskum krónum á norska marknaðinum.
Lánið, sum verður umfíggjað og fellur til gjaldingar 27. juni, er tilsamans DKK 1 mia. til støddar. Nú verður fyrireikað at selja lánsbrøv á føroyska og danska marknaðinum til at endurfíggja restina av láninum. Tann upphæddin er 550 mió. kr.


text:
Høvdu Jan Lamhauge, Liljan Weihe og Dia Midjord verið dømd at rinda bót í sonevnda tollmálinum, hevði tað verið í lagi, at Kringvarpið rindaði bótina fyri tey.
Tað bendir ein fesk avgerð hjá danska umboðsmanninum á.
Nógv kjak stóðst av sonevnda tollmálinum, tá journalistar og leiðarar í almenna Kringvarpinum í fyrsta umfari vóru dømdir í Føroya rætti. Sum kunnugt blivu teir frídømdir í landsrættinum, sum fann teir at hava ført prógv fyri sínum pástandum.
Spurningurin stóð tó eftir, um tað hevði verið rætt, at Kringvarp Føroya sum almennur miðil hevði rindað bøturnar fyri sínar journalistar, um teir vórðu dømdir.
Nú hevur danski umboðsmaðurin tikið støðu: Tað er lógligt, at Danmarks Radio fríheldur síni starsvsfólk fyri bøtur, endurgjald og sakarmálskostnað, sum stendst av teirra journalistiska arbeiði.
Sostatt hevur danski umboðsmaðurin nú skorið ígjøgnum og skapt eitt fordømi fyri, at kringvarpið rindar bøtur, sum journalistanir verða dømdir eftir í revsilógini, um tað er partur av teirra vanliga arbeiði.
- Málið hevur reist prinsipiella spurningin um støðuna hjá DR í førum, har journalistar verða dømdir fyri eitt nú ærumeiðing, sum er framd í sendingum. Men eftir einari samlaðari meting meini eg, at tað, sum DR ger er lógligt, sigur Jørgen Steen Sørensen, umboðsmaður.
Tað er ein advokatur, ið hevur spurt seg fyri hjá umboðsmanninum, um tað kann vera rætt, at DR rindar bøtur fyri sínar journalistar.
Umboðsmaðurin leggur eitt nú dent á, at DR sambært lóggávuni skal kunna rekast eftir nøkunlunda somu grundleglum sum aðrar miðlafyritøkur. Umboðsmaðurin viðurkennir tó samstundis, at talan er um eina óvanliga nýtslu av almennum pengum. Og hann leggur dent á, at journalistarnir skulu leggja seg eftir at halda lógina.


text:
Grafiski verkstaður Føroya, Steinprent, hevur um vikuskiftið fingið stóra viðurkenning fyri sítt arbeiðið.
Í vikuni kom bræv gávugrunninum hjá tjóðbankanum, Nationalbankens Jubileumsfond, sum segði, at nevndin fyri grunnin hevur gjørt av lata grafiska verkstaði Føroya eitt heiðurslegat uppá 100.000 krónur.
Tað veit Listaportalurin at siga frá á heimasíðu síni.
- Í Steinprenti eru smílini eitt sindur breiðari enn vanligt hetta vikuskiftið. Tað er altíð gott at verða virðismettur og fáa viðurkenning. Tað hevur Steinprent fingið og er æraði móttakarin av einum stórum heiðurslegati frá danska tjóðbankanum áljóðandi 100.000 krónur, stendur at lesa á www.listaportal.com.
Grunnurin hjá tjóðbankanum letur gávufæ eina ferð um árið og tað ber ikki til at søkja legatið.
Í brævinum frá nevndini í grunninum stendur skrivað soleiðis:
"Med legatet ønsker fonden at påskønne jer som en af nordens mest særegne grafiske værksteder. I har forstået at bevare håndværket i den grafiske trykkunst og samtidig formået at formidle jeres arbejde til en bred kreds via galleriet."
Steinprent var sett á stovn í 1999 og helt tá til í leigaðum hølum í eldra partinum av Listaskálanum í Gundadali. Síðan 2009 hevur grafiski verkstaður Føroya tó hildið til í hølunum hjá Østrøm á Skálatrøð, har umstøðurnar eru væl betur, bæði til verkstað og til framsýning, stendur á heimasíðuni hjá Steinprent.


text:
Eftir at eldur gjørdi skaða á útgerð á brennistøðini á Hjalla leygardagin 4. mars, hevur endunýtlan á brennistøðini verið stongd fyri almenninginum, meðan hon hevur verið umvæld. Mett varð, at endurnýtslan kundi takast aftur í nýtslu aftur 20. mars, men nú vísir tað seg, at umvælingin er meira umfatandi, enn roknað varð við í fyrstani. Tí boðar Tórshavnar kommuna frá, at endurnýtlslan á brennistøðini eftir ætlan letur upp aftur mánadagin 27. mars.
Matvøruhandlar og matvøruvirki við løggilding eru tey einastu, sum hava kunnað latið rusk inn, meðan umvælingin er farin fram.
Frá Endurnýtsluni verður sagt, at tey heita á fólk um ikki at koma í einum trunka, tá ið endurnýtslan letur uppaftur. Góð 750 tons hópa seg upp hjá fólki hesar tríggjar vikurnar, nú fólk umvæla brennistøðina. Tí er tað skilagott at vera tolin, so øll hesi tonsini ikki verða koyrd á endurnýtsluna beinanvegin, verður sagt.


text:
John Johannesen Frederiksen er 21 ára gamal áleypari, ið hevur traðkað sínar barnaskógvar á Bornholm. John hevur við sínum 6 málum í 13 dystum fyri 07 Vestur í ár sligið sítt navn fast millum avgjørdu málskúttarnar í bestu deildini.
Evnaríki framherjin spældi sínar fyrstu dystir í Danmark, har hann hevur tørnað út fyri NB Bornholm og Fredensborg.
Harumframt hevur John spælt fyri okkara U17 og U19-landslið, eins og hann eisini hevur verið úttikin til U21-landslið okkara.
Vit fegnast almikið um at hava fingið tilgongd av so góðum áleypara og gleða okkum at síggja John bomba mál fyri okkum í komandi tíðum og ynskja honum samstundis hjartaliga vælkomin í HB.
Myndin er nápað av facebook-vanganum hjá John.


text:
Niels Petersen
02.03.2017 - 22:41
Ítróttur > Ítróttur > Flogbóltur
Í samband við at føstulávint var farna vikuskifti, og at flogbóltskvinnurnar hjá TB ikki kundu luttaka í stuttligu tiltøkunum tað vikuskiftið, orsakað av steypafinaluni leygardagin, so skipaðu tær bara fyri sínum egna stuttliga tiltaki í gjárkvøldið. Tær fingu boð um at møta grýluklødd til venjing.
Eftir ein steypasigur er lagið sjálvandi gott, og tá TB leikararnir ikki kundu halda føstulávintshald í vikuskiftinum, so skipaðu tær bara fyri sínum egna tiltaki.
Fyrst møttu leikararnir grýluklæddir, og tað fyrsta tær gjørdu, var at sláa pott. Eftir hetta var venjing á skránni, og leikararnir vóru enn í grýluklæðum. Tað vóru venjararnir eisini, skal sigast.
Sambært leikarunum var tiltakið serstakliga stuttligt, og tað kundi væl hent seg, at hetta verður eitt afturvendandi tiltak.


text:
Kaj Joensen
14.08.2014 - 21:43
Tíðindi > Samfelag & Politikkur > Annað
Leygardagin 16. august verður íverksetararáðstevnan hjá Nebula.
Ráðstevnan byrjar klokkan 13, tá Heðin Mortensen, borgarstjóri, setir tiltakið. Og síðani framløgur á skránni um tær mongu og ymisku avbjóðingarnar, sum íverksetar hava.
-Hesin seinnaparturin í Müllers Pakkhúsi er ætlaður sum íblástur og sum eitt høvi hjá fólki at fáa meira innlit í íverksetan umframt at hitta onnur við somu dreymum og somu ætlanum. Um fólk einans ynskja at hoyra einstakar av øllum framløgunum, ber væl til at koma og fara, júst sum hugur er til tess, sigur Halgir Winther Nagata, fyriskipari.
Høvi verður at hoyra Jónhild Rasmussen, leiðara í Hugskotinum, Rana Nolsøe, leiðara í íverksetarahúsinum í Klaksvík, Eyðun Mørkøre, stjóra á TAKS og Biritu Sandberg Samuelsen, sakførara, sum viðger hugtakið immaterial ognarrætindi, sum umfatar patent, vørumerki o.a.
Eisini luttekur danski íverksetarin Lars Wiberg Ettrup , sum greiðir frá sínum royndum í Keypmannahavn, har hann eitt nú hevur stovnað ein skrivstovufelagsskap fyri íverksetarar, ið nevnist Rocket Labs.
Millum framløgurnar ber til at søkja sær ráðgeving í básum, har Hugskotið, TAKS, Vinnuframi, Eik banki og Numo grannskoðanarvirkið eru umboðað.
Ráðstevnan, sum í tvey ár á rað hevur lokkað fleiri enn hundrað luttakarar til, verður í ár hildin í Müllers Pakkhúsi í Tórshavn. Tað er Halgir Winther Nagata, sum skipar fyri ráðstevnuni, og í ár samstarvar hann við Hugskotið, nýggja íverksetarahúsið hjá Tórshavnar Kommunu.


text:
Gloymt ketjaran?
13. Aug 2012
Ein góður ketjari lá eftir í badmintonhøllini aftaná badmintonskúlan. Nakar sum saknar hann? Tit kunnu ringja til mín á tlfnr. 215490. Vinaliga Bjørg...
les meir
Badmintonskúlin 2012
07. Jun 2012
Eins og undanfarna ár verður skipað fyri badmintonskúla í Havn. Í ár verður spælt í badmintonhøllini í Havn. Badmintonskúlin verður frá mánadegi...
les meir
Hvonn badmintondagur 12. mai 2012
25. Mai 2012
Aftur í ár fer Havnar Badmintonfelag at enda venjingar- og kappingarárið við einum endatiltaki - einum Hvonnbadmintondegi. Tiltakið verður fyri allar...
les meir
Ongin venjing vikuna eftir Páskir
25. Mai 2012
HBF heldur Páskafrí til og við 13. apríl. ...